16.07.2014. u sjedištu Zeničko-dobojskog kantona izvršeno je potpisivanje ugovora o doniranju sredstava općinama Zeničko-dobojskog kantona stradalim tokom majskih poplava.\nSredstva su obezbijeđena od strane Crvenog križa FBiH u vrijednosti od 800.000 KM za područje Federacije BiH od čega je 600.000 KM namijenjeno za obnovu porušenih kuća ili poplavljenih stanova, a 200.000 KM za obnovu javnih ustanova.\nZa Zeničko-dobojski kanton opredjeljeno je 162.000 KM za sanaciju šteta u šest općina.\nA generalni sekretar Crvenog križa FBiH je još u uvodnoj riječi naglasio da ovo neće biti jedini grantovi, te da se u narednom periodu može očekivati još pomoći.\nZahvaljujući na ovoj donaciji, premijer Zeničko-dobojskog kantona Munib Husejnagić kazao je da su sa nivoa Kantona već upućena sredstva ugroženim općinama ne samo iz sredstava civilne zaštite namjenjenih u ove svrhe već i iz resornih ministarstava počev od ministarstva privrede preko poljoprvrede, prometa i komunikacija do svih ostalih koji su morali izvršiti prenamjenu već ranije usvojenih programa i sredstva uputiti na saniranje šteta od poplava.\n-Vlada Kantona je već plasirala 410.000 KM ugroženim općinama, a potom idu sredstva iz ministarstava. Tako je iz Ministarstva za prostorno uređenje promet i komunikacije i zaštitu okoliša 850.000 KM opredjeljeno namjenski za saniranje šteta iz oblasti ekologije. No, kako su štete ogromne time je svaka pomoć ovom Kantonu više nego dobro došla, kazao je premijer.\nInače, od sredstava Crvenog križa FBiH, danas su sa predstavnicima općina i općinskih organizacija Crvenog križa potpisani ugovori o preuzimanju: 52.000 KM za općinu Maglaj plus 100.000 KM za saniranje neke od javnih ustanova u ovom gradu, zatim 28.000 KM za Zenicu, 26.000 KM za Žepče, po 20.000 KM Zavidovićima i Olovu, a 16.000 KM Doboj-Jugu.


Predsedavajući Doma naroda Parlamentarne skupštine BiH Bakir Izetbegović i Predstavničkog doma Borjana Krišto dobili su poziv da učestvuju na sastanku parlamentarnih predsednika sa zapadnog Balkana radi rasprave o ulozi parlamenata u proširenju EU nakon COVID-a, koji će se održati dana 28. juna u Briselu, navodi se u saopštenju objavljenom u sredu.\nPredsednici parlamenata Albanije, BiH, Kosova, Crne Gore, Severne Makedonije i Srbije sastaće se u Briselu na Drugom samitu predsednika Evropskog parlamenta za zapadni Balkan.\nTamo će sa predsednikom Evropskog parlamenta Davidom Sassolijem razgovarati o ključnoj ulozi parlamenata u procesu proširenja EU u post-COVID eri. Tokom boravka u Briselu sastaće se i sa članovima Odbora za spoljne poslove Evropskog parlamenta.\nTom prilikom predsednik Sassoli rekao je da mu je drago što će drugi put u Evropskom parlamentu dočekati predsednike parlamenata sa Zapadnog Balkana. “Ključno je ponovo potvrditi ulogu parlamenata Zapadnog Balkana i EP-a u procesu proširenja EU, kao osnovnog preduslova za izgradnju snažnih demokratija, sposobnih za zajedničku evropsku budućnost. Ovo je još važnije nakon COVID-19 krize, koja je predstavljala izazov za parlamente širom sveta“.\nNa Samitu će učestvovati i predsednici parlamenata Portugala i Slovenije, koji predstavljaju trenutnu i predstojeću rotiraciju predsedavanja Savetom EU.\nPrvi samit govornika EP-a Zapadnog Balkana održan je u Evropskom parlamentu 28. januara 2020. godine pod pokroviteljstvom predsednika Sassolija. Zajednička deklaracija objavljena nakon toga potvrdila je fundamentalnu ulogu parlamenata u pokretanju programa reformi EU i ispunjavanju evropskih težnji ljudi zapadnog Balkana.


Oštećeno 50 objekata, iseljeno 10 porodica – Plus Radio\nHome / Društvo / Oštećeno 50 objekata, iseljeno 10 porodica\nBy Plus Radio on 04/01/2018 Vrijeme: 17:34\nZemljotres jačine 5,1 stepeni Rihterove skale potresao je danas Crnu Goru, saopštio je Zavod za hidrometeorologiju i seizmologiju. Zemljotres se dogodio u blizini Plava, a iz lokalne Službe zaštite i spašavanja za Portal RTCG su kazali da su na starijim kućama popucale fasade i dimnjaci. TVCG javlja da je oštećeno oko 50 objekata, te da se za desetak porodica traži alternativni smještaj. Iz Direktorata za vanredne situacije saopšteno je da će tokom dana obići područje Plava i drugih opština pogođenih zemljotresom. Premijer Duško Marković je poručio da će Vlada pomoći ugroženima.\nIz MUP-a je saopšteno da predstavnici Direktorata za vanredne situacije i Uprave policije već aktivno djeluju na terenu u više opština u sjevernom regionu zemlje, kako bi zajedno sa predstavnicima lokalnih samouprava prikupili informacije o eventualnoj šteti koju je prouzrokovao današnji zemljotres.\n„Za sada nema informacija o tome da je zemljotres prouzrokovao ljudske gubitke“, saopšteno je iz MUP-a.\nU saopštenju se navodi da će direktor Direktorata za vanredne situacije Mirsad Mulić sa saradnicima obići tokom dana područja pogođena potresbom, kako bi se sa predstavnicima lokalnih samouprava na licu mjesta informisao o stanju objekata kao preduslovu za donošenje odluka o daljim aktivnostima u cilju sanacije eventualne štete.\nOštećeno pedesetak objekata, deset porodica mora da napusti kuće\nTVCG javlja da je oštećeno pedesetak objekata u Plavu, a stanovnici te Opštine su za našu televiziju kazali da ne pamte veći zemljotres.\nPredsjednik Opštine Plav Šahmanović Orhan je za TVCG izjavio da za desetak porodica traže alternativni smještaj, jer u njihovim domovima nije bezbjedno boraviti.\nMarković: Vlada će pomoći građanima ugroženima\nPredsjednik Vlade Duško Marković pozvao je lokalne i državne službe, i sve druge institucije i ustanove, da pojačaju svoju aktivnost i pomognu građanima koji su ugroženi današnjim zemljotresom.\n„Vlada i ja kao predsjednik, bićemo uz građane Plava, Gusinja, Andrijevice i Berana, i pomoći u saniranju posljedica zemljotresa koji je teže pogodio ove opštine“, istakao je on.\nOtvoren put Andrijevica-Plav\nOperativa Direkcije za saobraćaj radi otklonila je odron sa puta na lokaciji Sućeska, između Andrijevice i Plava.\n„Poručujemo građanima da nema razloga za paniku te da su svi raspoloživi resursi Direktorata za vanredne situacije i ostalih subjekata sistema zaštite i spašavanja na raspolaganju, a ukoliko se za to ukaže potreba, oni će biti angažovani u mjeri i kapacitetu koji zahtjeva stanje na terenu“, saopštio je MUP.\nZavod: Zatreslo u 11 sati i 46 minuta\nPodsjećamo, ranije danas je Sektor za seizmologiju Zavoda za hidrometeorologiju i seizmologiju registrovao jači zemljotres u 11 sati i 46 minuta, sa epicentrom sedam kilometara sjeverozapadno od Plava.\nŽariste zemljotresa locirano je na dubini od 14 kilometara\n„Jačina zemljotresa u žarištu iznosila je 5,1 stepeni Rihterove skale, što odgovara epicentralnom intenzitetu od sedam stepeni Merkalijeve skale (MCS)“, saopšteno je iz Zavoda.\n„Na osnovu teorijskog modela makroseizmičkog polja ovog regiona, magnitude zemljotresa i dubine hipocentra, ovaj zemljotres je mogao izazvati izvjesne materijalne štete u epicentralnom području“, navodi se u saopštenju.\nOštećeni krovovi na starim kućama (foto: Faruk Kalić Radio CG)\nNačelnik Službe zaštite i spašavanja Mirza Medunjanin kazao je za Portal RTCG da je Opštinski tim za vanredne situacije održao sastanak, navodeći da nema životno ugroženih građana.\n„Najviše poziva smo dobili zbog pričinjene štete. Oštećeno je dosta fasada i krovova, pogotovo na starijim kućama“.\nManji odron na putu Plav-Andrijevica (Foto: rtcg.me)\nMedunjanin je dodao da su službenici policije i Službe zaštite i spašavanja na terenu, kao i da se tačni podaci o pričinjenoj šteti mogu očekivati naredne sedmice.\n„Komisija će izaći od ponedjeljka na teren i popisivati štetu. Danas je prioritet obilazak terena i eventualna evakuacija onih koji su pretpjeli veću štetu i koji ne mogu da ostanu u svojim domovima“.\nZemljotres se, kako prenose beogradski mediji, osjetio i u većem dijelu Srbije.\n← Previous Story Policajac osumnjičen da je građanina udario šakom u glavu\nNext Story → Cijene u marketima veće do dva odsto


eu - Stranica 55 od 75 - Dnevni list Danas\nPočetna » eu » Page 55\nPlanovi za reformu Evropske unije\nPariz i Brisel planiraju strukturnu reformu Evropske unije i nadaju se da će nova nemačka vlada, posle saveznih izbora 24. septembra, podržati njihove planove, piše danas Frankfurter algemajne cajtung.\nEU pozdravlja formiranje nove kosovske vlade\nNova kosovska vlada bi trebalo da igra aktivnu ulogu u regionu i da sarađuje sa Beogradom kako bi se osigurao kvalitativan napredak u dijalogu Beograda i Prištine u kome posreduje Evropska unija.\nĐorđević: Pristup Srbije u EU strateški pravac\nMinistar za rad, zapošljavanje, boračka i socijalna pitanja Zoran Đorđević poručio je danas, u razgovoru sa šefom Delegacije Evropske unije (EU) u Srbiji Semom Fabricijem, da je proces priključenja Uniji strateški pravac Srbije i jedan od najvažnijih stubova spoljne politike.\nStalni predstavnici država-članica EU na sednici su se dogovorili da na pola godine produže individualne sankcije protiv građana i pravnih lica iz Rusije i Ukrajine.\nEU krajem godine očekuje nestašica butera\nEvropski proizvođači mleka upozorili su da će se EU do kraja godine suočiti sa krizom u snabdevanju buterom nakon što su rast tražnje i neravnoteža na tržištu pogurali cene tog proizvoda do istorijskog maksimuma.\nPiše: EurActiv.rs 1. 9. 2017.\nŠef Spoljnopolitičkog odbora i izvestilac za Srbiju Evropskog parlamenta Dejvid Mekalister okončao je u petak dvodnevnu posetu Srbiji tokom koje je imao niz susreta sa predstavnicima vlasti, opozicije i građanskih organizacija.\nPiše: M. Stojanović 25. 8. 2017.\nMekalister sa predstavnicima vlasti i opozicije\nŠef Spoljnopolitičkog odbora i izvestilac za Srbiju Evropskog parlamenta Dejvid Mekalister počeo je susretom sa predsednikom države Aleksandrom Vučićem dvodnevnu posetu Beogradu, u koju je došao na poziv novog šefa Delegacije EU, ambasadora Sema Fabricija.\nPiše: M. Stojanović 24. 8. 2017.\nMekalister: Put Srbije ka EU nije jednostavan\nKoliko god da hvalim Srbiju za dosadašnje uspehe, još mnogo ima da se radi, posebno u pogledu pravne države, borbe protiv korupcije, daljih neophodnih reformi, a ukazujem i da medijske slobode imaju veoma veliku vrednost i da su potpuno nezavisni mediji deo jedne evropske demokratije, izjavio je izvestilac Evropskog parlamenta za Srbiju Dejvid Mekalister.\nPiše: V. J. 18. 8. 2017.\nUnija želi da parira Rusiji\nEvropska služba za spoljne poslove radi na osnivanju posebnog odeljenja (tela) koje će biti zaduženo za unapređenje „meke moći“ Evropske unije, kako bi taj blok mogao da i u budućnosti parira ostalim akterima na svetskoj političkoj sceni, pre svega Rusiji, saznaje Danas nezvanično od predstavnika diplomatskih krugova u Briselu.\nPiše: M. Stojanović 17. 8. 2017.\nNovi propisi Evropske unije o usisivačima, koji treba da povećaju energetsku efikasnost i smanje emisije ugljen-dioksida, počeće da se primenjuju narednog meseca.\nPiše: EurActiv.rs 15. 8. 2017.


PROPISI.com | MUP – BORBA PROTIV ORGANIZOVANOG KRIMINALA\nMUP – BORBA PROTIV ORGANIZOVANOG KRIMINALA\nFinansijska istraga protiv organizovane kriminalne grupe\nBeograd, 10. februar 2021.\nMinistar unutrašnjih poslova u Vladi Republike Srbije Aleksandar Vulin izjavio je danas da se nastavlja istraga protiv organizovane kriminalne grupe koju su predvodili Veljko Belivuk i Marko Miljković.\nVulin je u Skupštini Srbije naveo da se istovremeno sprovode i finansijske istrage i da je već stavljena zabrana raspolaganja i otuđenja imovine svih osumnjičenih.\nPredsednik Republike insistira na tome da nema zaštićenih, da možemo i moramo, u skladu sa zakonom, da radimo svoj posao i da niko nije toliko moćan da bude nedodirljiv i da kršenje zakona može da bude oprošteno, rekao je ministar.\nPrema njegovim rečima, u ovom trenutku, dok se osumnjičeni pripadnici pomenute kriminalne grupe nalaze u zatvoru, proverava im se imovina i Jedinica za finansijske istrage je već stavila zabranu otuđenja i raspolaganja imovinom svih osumnjičenih.\nOduzimanjem protivpravno stečene imovine, kako je rekao, obesmišljava se i pomisao da se nelegalno stečena imovina prenese porodici i deci.


Održan sastanak Zajedničkog konsultativnog odbora Komiteta regiona EU i Republike Srbije | Beogradski Portal\nNa jučerašnjem sastanku Zajedničkog konsultativnog odbora govorilo se o pripremi regionalnih i lokalnih vlasti za učešće u Komitetu regiona Evropske unije, a teme su bile podeljene prema aktuelnim dešavanjima.\nPored važnosti uključivanja lokalnih i regionalnih vlasti u sam proces priključivanja Evropskoj uniji, govorilo se i o snalaženju vlasti u Srbiji tokom trajanja krize izazvane korona virusom.\nGovornici su istakli važnost dijaloga i saradnje između lokalnih organa vlasti u Srbiji i Evropskoj uniji, kako bi naša država što spremnije dočekala predstojeći period, posebno nakon što smo prihvatili novu metodologiju proširenja.\nNa sastanku su važne poente izneli: Ketrin Vent, šefica jedinice (Srbija) Generalne direkcije za susedstvo i pregovore o proširenju EK, kao i Vladimir Bilčik, stalni izvestilac Evropskog parlamenta za Srbiju i poslanik Evropskog parlamenta, koji su jasno predočili ključne tačke za napredak Srbije u tom procesu.\nSa sprske strane o navedenim temama govorile su, između ostalih, Ana Hrustanović, ambasador i šef Misije Republike Srbije pri Evropskoj uniji i Dragana Sotirovski, gradonačelnik Niša i kopredsedavajući ZKO.\nNataša Mijatović, član Veća Gradske opštine Vračar i Zajedničkog konsultativnog odbora učestvovala je na ovom sastanku kao deo srpske delegacije.


Delovi Novog Zelanda tonu: Nivo mora raste dvostruko brže od očekivanog\n03/05/2022 02/05/2022 Budi aktuelan Budi odgovoran by editor\nNivo mora kod Novog Zelanda u nekim delovima raste dvostruko brže nego što se očekivalo, ugrožavajući dva najveća grada u zemlji, pokazala je nova studija.\nPodaci prikupljeni duž obale zemlje pokazali su da neke oblasti već tonu tri do četiri milimetra godišnje. Projekcije su rezultat opsežnog petogodišnjeg istraživačkog programa nazvanog „NZ SeaRise“, piše Beta/AP.\nProgram finansira vlada i sprovode ga desetine novozelandskih i međunarodnih naučnika. Prema prognozama stručnjaka, vlasti imaju manje vremena od očekivanog da planiraju kako da se prilagode posledicama klimatskih promena, posebno izmeštanju stanovnika koji žive uz obalu.\nPročitaj i: Klimatske promene uzimaju maha: Na Arktiku će biti više kiše nego snega\nPremijerka Novog Zelanda Džasinda Ardern rekla je da je planiranje već u toku. Planiranje uključuje predviđanje troškova i budžeta za preseljenje stanovnika iz potencijalno ugroženih područja i izgradnju infrastrukture.\nArdern je pozvala Novozelanđane da učine sve što je moguće da smanje emisije štetnih gasova i ograniče posledice klimatskih promena. Porast nivoa mora je posledica zagrevanja i širenja okeana, kao i topljenja glečera.\nFoto: Sulthan Auliya on Unsplash\nTagovi: klimatske promene novi zeland\nBudi aktuelanKoliko je Tviter zaradio posle prodaje Ilonu Masku


Ključ uspeha je u prožimanju B2B i B2C marketinga! - Marketing Mreža\nMilena Obradović, Marketing Manager B2C&B2B u kompaniji LESAFFRE RS, specijalno za Marketing mrežu govori o prožimanju B2B i B2C marketinga, koji su najefikasniji kanali u B2B komunikaciji i kako meriti rezultate.\nVaša kompanija usmerena je na B2C i B2B poslovanje. Kako uspešno usmeriti strategiju komunikacije koja podrazumeva i B2C i B2B marketing? U kojoj meri se ove dve vrste marketinga prožimaju?\nSmatram da je uspešna ona komunikacija koja odgovarajućim alatima uvezuje poruke u okviru B2B i B2C marketinga. Ukoliko želite uspeh na duge staze, nezamislivo je potpuno odvojeno posmatrati ova dva segmenta. Kroz aktivnosti koje naša kompanija organizuje kako za naše poslovne saradnike, tako i za potrošače, kreiramo poruke koje su prilagođene različitim primaocima. Istovremeno, različitim mehanizmima nastojimo i da ih podstaknemo da se sami uključe u komunikaciju. Naši B2B ambasadori prate B2C Fejsbuk stranicu i daju nam savete kako da je još više unapredimo. Sa druge strane B2C fanovi sa „Mesimo zajedno“ stranice prate našu korporativnu stranicu, kao i „Pekarijada“ stranicu, dele ponosno sadržaj sa istih i time čine da naša poruka stigne do što većeg broja ljudi. Istovremeno, B2B endorseri – prošlogodišnji pobednici koji su učestvovali na Louis Lesaffre Coupe takmičenju, nezaobilazni su domaćini druženja sa FB fanovima i blogerima u okviru Mesimo zajedno Akademije, gde prenose svoje znanje u mešenju testa i pripremanju pekarskih proizvoda.\nKoje su specifičnosti B2B marketinga i koji su, po Vašem mišljenju, najefikasniji kanali komunikacije u ovoj oblasti?\nJedna od specifičnosti je svakako i prilagođavanje poruka i kanala komunikacije različitim saradnicima i kupcima. B2B marketing podrazumeva drugačije kanale komunikacije u odnosu na B2C, posebno u slučaju kada imate skroman budžet. U tom smislu, u našoj kompaniji biramo alternativne, direktnije kanale, a izbegavamo masovne medije. Najbolji primer je skorašnja kampanja za veliko nacionalno takmičenje pekara i mladih pekara Srbije – Pekarijada. Rukovodili smo se idejom da poruka o samom takmičenju stigne do što većeg broja pekara. Vrlo jasno određena ciljna grupa, skroman budžet za komunikaciju i ograničeni resursi u ljudstvu, sami su izdefinisali direktne i efikasne kanale – direktna, personalizovana pošta, oglasi u specijalizovanim časopisima za pekare, fejsbuk, flajeri na našim proizvodima i B2B endorseri. Pažljivim odabirom specifičnih kanala uspeli smo u nameri da tržištem odjekne vest o Pekarijadi i dobili daleko veći broj prijava u odnosu na veće zemlje u regionu, koje su organizovale slična takmičenja. Takođe, vodeći računa o specifičnosti ciljne grupe, omogućili smo im prijavu na različite načine, kako bi im proces apliciranja bio što jednostavniji (sms, Fejsbuk, pošta, telefon, mail i sajt). Ovakav pristup zahteva daleko više posla kada je organizacija u pitanju, ali omogućio je da sa mnogo manje ulaganja ostvarimo cilj. Svakako da uspeh B2B segmenta nije moguć bez ulaganja u razvoj i unapređenje odnosa sa poslovnim partnerima. U tom smislu smatram da je osluškivanje potreba i pravovremeno reagovanje jedan od najvažnijih segmenata B2B poslovanja.\nU kojoj meri su lični odnosi i poznanstva važni u B2B marketingu i kako merite rezultate?\nDobri odnosi sa poslovnim saradnicima i partnerima važni su za svaku industriju. Naše kupce smatramo partnerima, i njihov uspeh svakako utiče i na naš dobar rezultat. Ono u čemu nastojimo da se razlikujemo od drugih kompanija na tržištu su partnerski odnosi sa kupcima, ne samo od strane naše službe prodaje, već svih naših sektora. Nudimo partnerima podršku i koristimo naše resurse da im pomognemo kako u prodajnom smislu, tako i u pogledu razvoja novih proizvoda, marketinškog pristupa, pomoći u logistici, razvozu, magacinu i sl. Ne samo prodavci, već i naši tehnolozi, kolege iz logistike, marketinga su u svakodnevnom kontaktu sa našim kupcima i na taj način gradimo čvrst i kvalitetan partnerski odnos, koji se svakako ogleda i kroz naš poslovni rezultat.\nKakva su Vaša iskustva sa B2B kupcima, da li su oni postali “zahtevni” kao i obični potrošači?\nSaradnja sa našim B2B kupcima se zasniva na korektnom poslovnom odnosu, uzajamnim poverenjem i osluškivanjem potreba i to je ono što oni prepoznaju i zbog čega nam godinama ukazuju poverenje. Rezultate istraživanja kada su krajnji potrošači u pitanju rado delimo sa B2B kupcima, jer je za njihovo poslovanje važno da budu informisani o navikama, trendovima i preferencijama potrošača kada su pekarski proizvodi u pitanju. Kada je u pitanju domaća pekarska industrija, mogu sa sigurnošću reći da su naši B2B kupci pre otvoreni za prihvatanje novih trendova, nego zahtevni. Mislim da prepoznaju važnost unapređenja proizvoda i tehnologija, i u tom smislu drago nam je da ih možemo smatrati saveznicima u nameri da unapredimo čitavu industriju.\nKoji trendovi u B2B marketingu će, po Vašem mišljenju, biti dominantni u 2016. godini?\nMislim da čitav sektor marketinga i komunikacije postaje sveobuhvatniji i sadržajniji. Nije više dovoljno samo plasirati proizvod ili napraviti promociju. Potrebno je osmisliti efektnu komunikaciju, podstaći kupca ili potrošača da aktivno učestvuje u komunikaciji ili promovisanju proizvoda.\nSmatram da će upravo umrežavanje, deljenje kvalitetnog sadržaja putem različitih kanala, povezivanje B2B i B2C segmenta, direktnija, personalizovana komunikacija sa krajnjim korisnicima i baza endorsera biti još zastupljenije u narednom periodu. Moj utisak je da je to jedini siguran put da komunikacija bude efikasna i da na kraju, usledi prodajom, što je zapravo krajnji cilj.


Karla del Ponte: BiH i Republika Srpska dobro saradjuju s Haškim sudom\nGlavna tužiteljka Haškog tribunala Karla del Ponte ocenila je danas u Sarajevu da BiH i Republika Srpska dobro saradjuju sa tribunalom u Hagu, "što dokazuje i nedavno hapšenje optuženog za ratne zločine Zdravka Tolimira". Ona je rekla da je o "dobroj saradnji" BiH sa sudom u Hagu nedavno izvestila i predstavnike EU. Karla del Ponte je izrazila nadu da će BiH nastaviti da bezuslovno saradjuje sa Haškim tribunalom i da će uskoro biti uhapšeni ostali optuženi za ratne zločine.\n"Slobodna su još četiri važna begunca. Radovan Karadžić i Ratko Mladić su slobodni, a upravo je svrha Tribunala bila da se uhapse najodgovorniji za ratne zločine", rekla je tužiteljka na konferenciji za novinare u Sarajevu. Ona je izrazila nadu da će i posle njenog oslaska s mesta glavne tužiteljke, tužilaštvo u Hagu nastaviti da radi na njihovom lociranju i hapšenju.\nKarla del Ponte se danas u Sarajevu sastala sa visokim predstavnikom u BiH Miroslavom Lajčakom s kojim je razgovarala o saradnji vlasti BiH sa Haškim tribunalom i podršci koju medjunarodna zajednica može pružiti radu tribunala. Lajčak je podsetio da je saradnja sa sudom u Hagu i hapšenje optuženih za ratne zločine, jedan od glavnih uslova koje BiH mora ispuniti kako bi potpisala Sporazum o stabilizaciji i pridruživanju sa EU.\nKomentarišući izjave iz udruženja srebreničkih majki, koje su poručile da Karla del Ponte nije dobrodošla na sutrašnju komemoraciju i obeležavanje godišnjice genocida u tom gradu, tužiteljka je kazala da će ipak otići u Srebrenicu i razgovarati sa predstavnicima srebreničkih udruženja.\n"Sastaću se s njima i pokušati da im objasnim da posao tužioca nije da hapsi. Tužilac pokušava uz razne instumente i pomoć medjunarodne zajednice da dodje do optuženih za ratne zločine. Još uvek se nadam se da će oni biti uhapšeni", izjavila je Karla del Ponte.\nKarla del Ponte će se danas u Sarajevu sastati sa članovima Predsedništva BIH željkom Komšićem, Harisom Silajdžićem i šefom ureda člana Predsedništva BiH Nebojše Radmanovića, Miroslavom Vujičićem. Ona će sutra prisustvovati obeležavanju 12. godine masakra u Srebrenici.


Ekonomski rat protiv Rusije je samo uvod u revoluciju i "Ruski majdan" | WebTribune\nHome IZA OGLEDALA Ekonomski rat protiv Rusije je samo uvod u revoluciju i “Ruski majdan”\nKoordinisana manipulacija globalnim cenama energije, nagomilavanje NATO-a u istočnoj Evropi i podgrevanje terorizma u ruskom južnom regionu Kavkaza ukazuju na otpočinjanje novog većeg događaja – „Ruskog Majdana“.\nNeophodne komponente uspešnog prevrata ruskog političkog poretka uključuju protestovanje u većim gradovima Rusije, ekonomski rat koji pritiska stanovništvo Rusije i rastuće neslaganje na ulicama Rusije. Još jedna neophodna komponenta jesu oružane snage prerušene u „mirne demonstrante“, koje će izazvati nasilne ulične demonstracije i sprečiti bezbednosne snage da uspostave red.\nOvi elementi su se mogli videti u susednoj Ukrajini, gde su Amerika i NATO izazvali revoluciju, što je i Guardian priznao, napisavši:\n„…dok je Ukrajina na dobitku od obojene revolucije, kampanju je pokrenula Amerika, koja je namestila izbore u četiri države za četiri godine.\nDve američke partije i nevladine organizacije SAD, finansirane i sponzorisane od strane vlade SAD, prvi put su iskoristile ovaj vid kampanje u Evropi u Beogradu 2000. godine kako bi zbacili Slobodana Miloševića.\nRičard Majls, ambasador SAD u Beogradu, odigrao je ključnu ulogu. On je ponovio isti trik u Gruziji, obučivši Mihaila Sakašvilija da zbaci Eduarda Ševardnadzea.\nDeset meseci nakon uspeha u Beogradu, ambasador SAD u Minsku, Majkl Kozak, veteran sličnih operacija u centralnoj Americi, naročito u Nikaragvi, organizovao je identičnu kampanju u pokušaju da obori belorusijskog moćnika Aleksandra Lukašenka.\nTa operacija nije uspela. „Neće biti Koštunice u Belorusiji“, rekao je belorusijski predsednik, aludirajući na događaj u Beogradu.\nIpak, iskustvo iz Srbije, Gruzije i Belorusije značajno je pomoglo Leonidu Kučmi da smeni režim u Kijevu.\nOperacije iscenirane demokratije kroz nameštanje izbora i građansku neposlušnost postale su toliko vešte da praktično predstavljaju šablon za pridobijanje izbora“.\nDakle, Ukrajina nije bila jedina žrtva ove političke destabilizacije koju su podržale SAD, već su to bile i druge zemlje istočne Evrope. Prema dokumentovanim činjenicama, pokušaj izvođenja slične operacije je moguć jer postoje dokazi i o ranijim pokušajima.\nTrenutno je već u toku koordinisana manipulacija svetskom cenom nafte. Jasno je da cenu obara industrija izmanipulisana političkom agendom SAD i njihovih partnera na Bliskom istoku, naročito Saudijskoj Arabiji. Iako mnoge nacije mogu dugoročno da podnesu žestoke ekonomske mere kao što su Iran i Kuba dokazali, ekonomska nestabilnost kratkoročno predstavlja katalizator političke subverzije.\nPolitički front i snaga\nPolitički front koji će povesti Rusiju na ulice je već davno identifikovan. Uključeni su isti oni ekstremni „nacionalisti“ i ultra desničarske grupe viđene u Ukrajini. Tu spadaju i neonacisti. Jedna od dominantnih figura ruske ultra-desnice jeste Aleksej Navalni, „antikorupcijski aktivista“ kojeg podržavaju SAD.\nAleksej Navalni je stipendista Jejla i u njegovoj biografiji piše sledeće:\nNavalni predvodi pravne poslove u ime manjinskih deoničara u većim ruskim kompanijama, uključujući Gazprom, Bank VTB, Sberbank, Rosneft, Transneft i Surgutneftegaz kroz Uniju manjinskih deoničara. On je uspešno primorao kompanije da objave informacije svojim deoničarima i tužio pojedine menadžere u nekoliko većih korporacija zbog korupcije.\nNavalni je takođe i koosnivač pokreta Demokratske alternative i bio je potpredsednik Moskovske branše političke partije YABLOKO. On je 2010. godine pokrenuo RosPil, javni projekat za koji su se prikupljala sredstva. U 2011. godini osnovao je RosYama, internet projekat za borbu protiv prevara u sektoru izgradnje puteva.\nDemokratska alternativa ili DA! jeste podružnica Nacionalnog pokreta za demokratiju SAD (NED), što znači da je Aleksej Navalni agent pobune koju finansiraju SAD. Stejt department SAD je to potvrdio stavivši DA! na listu mnogih „omladinskih pokreta“ koji se finansiraju u Rusiji.\nIlja Jašin vodi Moskovsku branšu Narodno-oslobodilačke partije i vodeći je član kampanje „Strategija 31“ čiji su redovi puni aktivista koji sarađuju sa nevladinim organizacijama NED-a. Finansiranje Strategije 31 je takođe uklonjeno sa zvaničnog sajta NED-a.\nBrisanje mreža NED-ovih ruskih „aktivista“ je još jedan znak neminovne subverzije.\nJašinova Narodno-oslobodilačka partija je povezana, ne samo sa „omladinom“ NED-a, već i sa političarima i biznismenima koji rade za inostrane interese. Među njima je i Vladimir Rizkov, član Vašingtonovog Svetskog pokreta za demokratiju. Tu je i Boris Nemcov, čiji je savetnik, Vladimir Kara-Murza učestvovao u događaju koji je 14. septembra 2011. godine finansirao NED pod nazivom „Izbori u Rusiji: Izbor i perspektive“.\nSve navedeno u kombinaciji predstavlja politički front koji je stvorio Stejt department SAD i koji se sastoji od ultradesničarskih neonacista poput onih u Ukrajini.\nOsvrt na američko uputstvo za „pobunu“\nUpotreba oružanih elemenata radi izazivanja političke subverzije nije spekulacija. To je zapravo dokumentovana politika uvršćena u planove za potkopavanje i zbacivanje vlasti širom sveta. Jedan američki politički dokument iz 2009. godine, pod nazivom „Kojim putem do Persije?“, odnosi se na zbacivanje vlasti u Iranu i u njemu se napominje sledeće:\n„Metoda koja bi imala šanse da uspe jeste da se postepeno sprovede plan za promenu režima uz nadu da će se Teheran otvoreno osvetiti, ili bar polu-otvoreno, što bi moglo da se predstavi kao neizazvani čin iranske agresije“.\nU ovom dokumentu političari SAD otvoreno kuju zaveru da izazovu naciju putem političke subverzije. Rezultujući „čin agresije“ bi se prikazao kao „neizazvan“, kao što je to učinjeno u Ukrajini.\nDokument takođe otvoreno pominje izazivanje političkog nemira u poglavlju „Pronalaženje pravih zastupnika“:\n„Jedan od najtežih zadataka u izazivanju revolucije, pa čak i samo nemira, jeste pronalaženje pravih lokalnih partnera“.\nNakon otvorenog priznavanja da su cilj „revolucija“ ili „nemiri“, navodi se kakva podrška se pruža ovim zastupnicima:\n„…demonstracije studenata i drugih grupa moraju tajno da se podrže. Potrebne su ima faks mašine, pristup internetu, novac za štampanje materijala, novac za podmićivanje pobunjenika. Pored toga, mediji koje plaćaju SAD treba da naglase mane režima i još više istaknu kritike.\nSAD već podržavaju iransku televiziju Voice of America Persian, ali i radio Farda, koji direktno obaveštavaju Irance. Ekonomski pritisak SAD može diskreditovati režim (možda čak i vojni pritisak), zbog čega će stanovništvo poželeti novo vođstvo“.\nNa kraju izveštaja se pominju oružane grupe koje podržavaju pobunu koju su iscenirale SAD:\n„Teško je očekivati obojenu revoluciju u Iranu. Umesto toga, bolje bi bilo da se SAD okrenu već postojećim iranskim opozicionim grupama, koje su već pokazale želju da se bore protiv režima i koje prihvataju asistenciju SAD. Ovakvim delovanjem moglo bi se očekivati da različite opozicione grupe prerastu u potencijalno opasne pokrete koji mogu preokrenuti režim“.\nOno što je uznemiravajuće po pitanju ovog izveštaja iz 2009. godine jeste to da je svaka zavera koja se nalazi u njemu potvrđena od strane autora kao nešto što se već dešava u Iranu, ali postaje jasno i da se slične taktike koriste protiv Sirije, Kine, pa i same Rusije. „Arapsko proleće“ je u stvari ova taktika prenesena na čitav region, a dešavanja u Siriji i Ukrajini se u potpunosti poklapaju sa navedenom taktikom.\nŠto se tiče kampanje usmerene na Moskvu, veoma je verovatno da će se iskoristiti ista pravila igre. Razotkrivanje ovih malicioznih političara SAD, koji kuju otvorene zavere da izazovu nacije u rat i manipulišu javnošću, jeste prvi korak u sprečavanju destabilizacije i potkopavanja Rusije, ali i drugih nacija koje se nalaze na meti Vol Strita i Vašingtona.\nDok Zapad nastavlja da oslikava Rusiju kao „agresora“, u političkim dokumentima same Amerike može se uočiti da su takve optužbe samo deo zloslutnog i varljivog plana. Oslikavanje Rusije kao „agresora“ pruža opravdanje za dalje mere političke subverzije Rusije i pojačane agresivne intervencije putem oružanih zastupnika i samih NATO snaga.\nSpektakularne „invazije“ poput nacističkog blickriga su davno iza nas. Invazije nove generacije uključuju lažne opozicione grupe, tajnu vojnu podršku, ali i ekonomski, politički i informacioni rat. Rusija je stvorila odbranu protiv ovakvog načina ratovanja, ali samo kroz istinu Rusija može da razotkrije namere i agendu Zapada.\nŠEŠELJ PITA, BRNABIĆ ODGOVARA: Kada moj brat dobije posao od Vlade Srbije, neko će proveriti da li je namešteno …


Čučković: Interesuju nas građani, ne ujedinjena koalicija\n► Čučković: Interesuju nas građani, ne ujedinjena koalicija\nUjedinjene regione Srbije jedino interesuje razgovor sa građanima, kojima će se preporučivati novim temama, a ne ujedinjena koalicija, izjavio je danas član predsedništva te partije Miroslav Čučković.\nČučković je na pitanje da li bi se URS, iako nije pozvan u ujedinjenu koaliciju, preporučio da bude njen deo, kazao da tu stranku interesuje samo razgovor sa građanima.\n"Po prvi put posle gotovo 12 godina mi smo opozicija i mislimo da okupljanje ljudi oko tema koje budemo delegirali mogu i nas praktično staviti u poilitički život na taj način što ćemo biti sa novim temama neko ko će se preporučivati za volju galsača", kazao je Čučkovic na konferenciji za medije.\nPortparol URS Marko Selaković dodao je da Srbiji podela na kolone nikada ništa dobro nije donela i da na taj nači zemlja ne može da krene napred.\n"Ako se mi 70 godina delimo po kolanama i frakcijama, mislim da je vrlo jasno da mi kao država ne možemo da krenemo napred. Mora da se zna - sve što je interes države i naroda, URS će uvek podržati. Sve ono što je politikanstvo i politika radi politike, u tome nećemo učestvovati", kazao je Selaković.\nDa li neke inicijative imaju elemenata dobrog za državu i građane, istakao je Selaković, ili se zasnivaju na politici radi politike, vreme će pokazati.\nLider Liberalno demokratske partije Čedomir Jovanović pozvao je ranije na saradnju LDP, Demokratske stranke, Lige socijaldemokrata Vojvodine, stranke Dušana Petrovića i Zorana Živkovića, kao i brojne ugledne pojedince na razgovore o budućoj saradnji i definisanju politike koja bi bila istinska, uspešna i efikasna alternativa aktuelnoj vlasti.\nJovanović je istakao da je poziv za saradnju upućen, ne samo strankama, nego i uspešnin pojedinicima i svima koji sada reaguju, jer vide u kojem pravcu se stvari kreću u Srbiji, navodeći da to znači formulisanje jasne alternative vlasti.\n"Koalicije su potrošene, jer se prave kako bi se dobio procenat više, a nakon izbora svako krene na svoju stranu", rekao je Jovanović i poručio da u politiku treba vratiti sve ljude koji su iz nje otišli.


Asim Demiri odustao, Ševko Adilović jedini kandidat za predsjednika NK Čelik - Zenicablog\nAsim Demiri odustao, Ševko Adilović jedini kandidat za predsjednika NK Čelik\nAsim Demiri odustao, Ševko Adilović jedini kandidat za predsjednika NK Čelik – Nekadašnji vođa navijača Čelika i direktor stadiona Bilino polje Asim Demiri povukao je svoju kandidaturu za predsjednika NK Čelik. Demiri je na Skupštini zeničkog kluba održanoj prošlog utorak nominovan za ovu odgovornu funkciju, od koje očito godinama bježe svi obzirom na milionske dugove i neizvjesnu budućnost.\nMeđutim, nakon konsultacija sa prijateljima, kako Sportzdk.ba saznaje, Demiri je odlučio da ne učestvuje u “trci” za prvog čovjeka kluba sa Bilinog polja. Podsjećamo, osim ovog strastvenog simpaizera “crveno – crnih”, kandidat za predsjednika trostrukog prvka BiH je i Ševko Adilović – Šeki, dugogodišnji član Skupštine i trenutni član Nadzonog odbora NK Čelik.\nZenički klub u posljednjem kolu u subotu od 13 sati gostuje na Grbavici kod Željezničara. Ova će jesen, zahvaljujući pogubnoj politici koju su donedavne zeničke gradske vlasti (čitaj političke) vodile, ostati upamćena kao najgora u istoriji kluba.\nTagoviAsim Demiri odustao Ševko Adilović jedini kandidat


The Picture House - restoran u kom se plaća fotografijama hrane na Instagramu | CityMagazine\nOvaj nesvakidašnji restoran nedavno se na jedan dan pojavio u Londonu, a popularnim ga je učinio neobičan način na koji se u njemu plaćalo za raznovrsne ukusne zamrznute obroke kompanije Bird’s Eye.\nThe Picture House je jednodnevni restoran koji se u glavnom gradu Engleske pojavio na jedan dan sa ciljem da se promovišu proizvode kompanije Bird’s Eye. Večera je servirana iz dva obroka, a mušterije je trebalo da ih fotografišu pre nego što krenu sa jelom, te da okače na Instagram obeleženu sa #BirdsEyeInspirations.\nLjudi koji su večerali u ovom zabavnom restoranu dobili su i kratku obuku za pravljenje dopadljivih fotografija od umetnice Marie Marte koja se specijalizovala za slikanje hrane. Ovaj restoran je između ostalog deo kampanje kompanije Bird’s Eye sa nazivom Food of Life, koja podržava ljudsku interakciju tokom ručavanja.\nFudbalski „dream tream“ u reklami za Samsung Galaxy fotografija · instagram · restoran


Zašto je smanjena koncesiona naknada u RS-u sa 3,6 na 0,5 posto – Fokus.ba\nZašto je smanjena koncesiona naknada u RS-u sa 3,6 na 0,5 posto\nKoncesiona naknada u Republici Srpskoj smanjena je u Pravilniku o koncesijama sa 3,6 na 0,5 odsto od ostvarenog prihoda proizvodnje električne energije da bi sva koncesiona preduzeća, bez obzira da li su privatna ili državna, do kraja godine počela primjenu Pravilnika i Zakona o naknadama za korištenje prirodnih resursa za proizvodnju struje, rečeno je Srni u Ministarstvu industrije, energetike i rudarstva.\nStručni savjetnik u kabinetu ministra industrije, energetike i rudarstva Republike Srpske Slavica Bogdanović istakla je da smanjenje koncesione naknade za Termoelekteranu Stanari neće oštetiti budžet Republike Srpske, jer u pravnom sistemu Republike Srpske postoje dva zakona koji uređuju pitanje naknada kada je riječ o proizvođačima električne energije.\n“To je Zakon o naknadama za korištenje prirodnih resursa za proizvodnju električne energije, prema kojem hidroelektrane plaćaju naknadu u iznosu od 0,005 KM po proizvedenom kilovat času, a termoelektrane od 0,003 KM. Drugi je Zakon o koncesijama, kojim se uređuje pitanje koncesija u najširem smislu riječi i koji je delegirao bližu razradu koncesionih naknada na ministre, odnosno Pravilnike o koncesionim naknadama”, objasnila je Bogdanovićeva.\nPrema njenim riječima, Ministarstvo se za to opredijelilo, svjesno činjenice da koncesionari bez obzira da li su u privatnom ili državnom vlasništvu sa procentom od 3,6 odsto i uz naknade po Zakonu o naknadama, ne bi mogli da izdrže toliki trošak.\n“Kada se te dvije naknade zbroje i uzme prosjek, svi koncesionari bi plaćali između osam i 12 odsto od ukupnih prihoda, što bi učinilo neisplativim svaki projekat”, navela je Bogdanovićeva.\nOna je dodala da je Elektroprivreda Srpske, odnosno pet zavisnih proizvodnih preduzeća, po osnovu Zakona o naknadama, samo za prošlu godinu uplatila 25 miliona KM u budžete 12 opština.\n“Ta preduzeća su od 2014. godine bila u obavezi da budu u koncesionom odnosu. Odbijali su ulazak u koncesioni odnos, jer bi ih naknada od 3,6 odsto plus predviđena Zakonom o naknadama dovela u finansijske probleme”, kaže Bogdanovićeva.\nBogdanovićeva je rekla da je drugi razlog za smanjenje koncesione naknade taj što je većina opština podnosila i pismene i usmene zahtjeve da i mini hidroelektrane, koje plaćaju naknade u skladu sa zaključenim ugovorima o koncesijama, plaćaju i naknadu po Zakonu o naknadama.\n“Treći razlog je što nam Regualatorno tijelo za oblast koncesija unazad nekoliko godina implicitno zahtijeva da se reguliše pitanje plaćanje nakanada, tako da se ono dovede u realne okvire i izbjegne obaveza plaćanja naknada za jedan te isti resurs dva puta”, dodala je Bogdanovićeva.\nOna je navela da su i sami koncesionari tražili da se naknada dovede u realne okvire.\n“Iz tih razloga smo, imajući mogućnost prema Zakonu o koncesijama, intervenisali u Pravilniku o koncesionim naknadama početkom 2016. godine, koji je polovinom te godine stupio na snagu. Taj pravilnik je formalno donio resorni ministar, ali je prethodno dobio pozitivno mišljenje svih nadležnih organa i saglasnost Vlade”, zaključila je Bogdanovićeva.\nPoslanik SDS–a u Narodnoj skupštini Republike Srpske Davor Šešić smatra da je potrebno obrazložiti pod kojim okolnostima je došlo do smanjena koncesione naknade za Termoelektranu /TE/ “Stanari” na godišnjem nivou od 10 miliona KM.\n#koncesije#te stanari#Slavica Bogdanović\nPočinje drugi remont u Termoelektrani Stanari\nPakao od života pored TE Stanari: Čekaju presudu i mole Boga da kiša ne padne\nRast poreskih prihoda, pad naplate koncesionih naknada u RS-u


Objavljeno: 13. Apr 2010. 01:04:25\nKonferencija „EU - Zapadni Balkan“ sijaće pozitivno, posebno ako se organizator bude korektno odnosio prema učesnicima ove konferenciji, bez pokušaja da nađe kakav modus vivendi prisustva Republike Kosovo i Republike Srbije. Bosna i Hercegovina, iako još nije ozvaničila priznanje najmlađoj državi svijeta, Republici Kosovo, mora poštovati konsenzus između konstitutivnih naroda u vezi sa odlukom o priznavanju Kosova i izbjegavati ono što se desilo na konferenciji u Sloveniji\nNakon konferencije „Zajedno za Evropsku uniju: Doprinos Zapadnog Balkana evropskoj budućnosti“, na Brdu kod Kranja u Sloveniji na kojoj su učestvovali predsjednici vlada zemalja Zapadnog Balkana, organiziraće se konferencija „EU-Zapadni Balkan“. Španjolsko predsjedništvo EU za jun u glavnom gradu Bosne i Hercegovine sprema susret visokih zvaničnika zemalja Zapadnog Balkana i Evropske Unije.\nOvom konferencijom EU pokušava snažno da potvrdi evropsku perspektivu regiona. Ovaj susret različiti diplomatski krugovi smatraju daleko važnijim od dosada organizovanih međunardonih konferencija, koje su se ticale evropske perspektive država Zapadnog Balkana. Na konferenciji će biti pozvani SAD, Ruska Federacija i Turska, jer se smatraju bitnim činiocima izvan EU za stabilnost regiona i njegovu perspektivu, a koje podržavaju evrointegraciju.\nIako se smatra jako važnim susretom, bazirajući se na konferenciji iz Brda u Sloveniji, bit će interesanto vidjeti kako će se ponašati Republika Srbija. Ministar inostranih poslova Republike Srbije, Vuk Jeremić i predsjednik Boris Tadić u nekoliko navrata su skrenuli pozornost da će svaku konferenciju na kojoj učestvuje Kosovo kao neovisna država, Srbija ignorisati i u njoj neće učestvovati. Visoki zvaničnici Srbije koji su zahtjevali da Kosovo participira jedino kao delegacija UNMIK-Kosovo, osim što nisu prisustvovali na konferenciji u Sloveniji, smatrali su je neuspješnom, prije svega zbog nedolaska predsjednika Tadića. Nazvali su ovaj samit „diplomatskim fijaskom i debaklom prvog samita EU-Zapadni Balkan“.\nNa drugoj strani zvanična Prishtina s pravom ne odustaje od predstavljanja Kosova kao smostalne države. Od 17 februara 2008. Republika Kosovo je neovisna i suverena zemlja, priznata od jedne trećine članica Ujedinjenih Naroda, punopravna je članica MMF-a i Svjetske Banke, kao i drugih organizacija. Bazirajući se na ovim činjenicama, evidentno je da će Republika Kosovo na svakoj međunarodnoj i regionalnoj konferenciji predstavljati jedino kao jednaka među jednakima. Visokim zvaničnicima Republike Srbije teško je akceptirati realnost na Balkanu, ali i to će se desiti.\nKonferencija „EU - Zapadni Balkan“ sijaće pozitivno, posebno ako se organizator bude korektno odnosio prema učesnicima ove konferenciji, bez pokušaja da nađe kakav modus vivendi prisustva Republike Kosovo i Republike Srbije. Bosna i Hercegovina, iako još nije ozvaničila priznanje najmlađoj državi svijeta, Republici Kosovo, mora poštovati konsenzus između konstitutivnih naroda u vezi sa odlukom o priznavanju Kosova i izbjegavati ono što se desilo na konferenciji u Sloveniji, kada je predsjedavajući Vijeće ministara BiH, Nikola Špirić napustio salu dok je govorio premijer Kosova, Hashim Thaci.\nPitanje stabilnosti regiona na konferenciju koja će se održati u Sarajevu, a pod pokroviteljstvom ministra inostranih poslova Španjolske i predsjedavajućeg EU, Migela Anhela Moratinosa, bi će od centralne važnosti. Balkanski voz, iako s velikim poteškoćama, i uprkos razlikama koje postoje među zemljama Zapadnog Balkana, kretat će se prema EU, a vozit će brže kada se konkretno dokaže politička volja ovih zemalja i želja da vode i razvijaju kulturu dijaloga, te da otvorena bilateralna pitanja rješavaju u međusobnoj saradnji.\nAutor texta je politički analitičar


Lavrov: RUSIJA SE NEĆE PRIDRUŽITI Ugovoru o zabrani nuklearnog oružja - Nova Borba\nLavrov: RUSIJA SE NEĆE PRIDRUŽITI Ugovoru o zabrani nuklearnog oružja\n"Rusija se neće pridružiti Ugovoru o zabrani nuklearnog oružja", rekao je Lavrov.\nMoskva ne planira da se pridruži Ugovoru o zabrani nuklearnog oružja, izjavio je ruski ministar spoljnih poslova Sergej Lavrov na sednici Saveta bezbednosti Ujedinjenih nacija\nPrema njegovim rečima, Moskva poziva da se uzmu u obzir stvarni rizici od hemijskog terorizma koji se, upozorio je, širi van granica Bliskog istoka, prenosi Glas Moskve.\nLavrov je optužio pojedine zapadne zemlje da radije zatvaraju oči na to što teroristi u Siriji i Iraku koriste i proizvode hemijsko oružje, dok istovremeno optužuju Damask bez dokaza.\nOn je dodao da Rusija insistira na početku pregovora o međunarodnoj konvenciji o suzbijanju hemijskog terorizma.\n"Rusija je predložila razvoj novog pravno obavezujućeg instrumenta, međunarodne konvencije o suzbijanju hemijskog i biološkog terorizma. Mi smo predstavili nacrt konvencije na konferenciji o razoružanju u Ženevi", rekao je Lavrov.\nGeneralni sekretar UN Antonio Gutereš prethodno je pred Savetom bezbednosti UN rekao da pretnja od oružja za masovno uništenje "izgleda kao da jača" i pozvao na veće diplomatske napore u suprotstavljanju izazovu koji donose nuklearne ambicije Severne Koreje.\nNavodi se da je Gutereš pred Savetom bezbednosti izjavio da međunarodna zajednica mora da izgrađuje dalje na osnovu "malih znakova nade" koji su se pojavili iz nedavnih kontakata Južne i Severne Koreje na polju diplomatije i denuklearizacije Korejskog poluostrva.


EU usvojila antidamping mere za kineski čelik, Srbija pod nadzorom | Gde Investirati\nEU usvojila antidamping mere za kineski čelik, Srbija pod nadzorom\nEvropska komisija je definitivno usvojila zaštitne mere protiv jeftinog čelika iz Kine, dok mere za čelik iz Srbije i još četiri zemlje nisu usvojene već će se nastaviti nadzor tokom dodatnih šest meseci, saopšteno je danas u Briselu.\nMere protiv Kine su privremeno usvojene u oktobru, a sada su donete definitivne mere koje podrazumevaju još više carine, što će prema objašnjenju portparola Komisije služiti da se “evropski proizvodjači čelika zaštite od štetnih efekata kineskog dampinga”, odnosno nerealnog snižavanja cena.\nEvropska unija pomno prati sektor čelika, u kojem postoji veliki višak kapaciteta na svetskom nivou, i do sada je doneto više desetina mera, a ovog puta u pitanju su neki proizvodi toplovaljanog čelika.\nEU je saopštila i da neće nametnuti privremene mere za ove proizvode iz Brazila, Irana, Rusije, Srbije i Ukrajine, o kojima je u julu pokrenuta istraga.\n“Istraga o proizvodima iz ovih zemalja će se nastaviti tokom još šest meseci i biće detaljnije procenjen uticaj mogućih mera na industrije koje koriste uvezeni čelik” za proizvode u EU, naveo je portparol Komisije.\nIstraga je pokrenuta u julu na osnovu žalbe uzdruženja evropskih proizvođača čelika, Eurofer, podnete 23. maja, po osnovu člana 5 regulative o zaštiti od damping uvoza iz zemalja koje nisu članice Evropske zajednice.\nSrbija je tada najavila da će sarađivati u istrazi.\nPrevious Beogradska berza u padu, deveti dan zaredom\nNext Međunarodni INAT Summit 2017 od 20. do 23. aprila u Beogradu\nVojput nastavlja gradnju Ipsilon kraka vredan 123,5 miliona dinara\nPotpredsednica vlade i ministarka građevinarstva, saobraćaja i infrastrukture Zorana Mihajlović potpisala je danas ugovor sa preduzećem Vojput za nastavak gradnje Ipsilon kraka Koridora 10 kod Subotice, poručujući da će ova


Завод за заштиту природе Србије - 16. Plenarni sastanak rukovodilaca evropskih agencija i zзavoda za zaštitu prirode (ENCA)\n16. Plenarni sastanak rukovodilaca evropskih agencija i zзavoda za zaštitu prirode (ENCA)\nU periodu od 18. do 20. maja 2015. godine u Beogradu će biti održan 16. Plenarni sastanak rukovodilaca evropskih agencija i zavoda za zaštitu prirode (ENCA mreža) na temu „Obnovljivi izvori energije i zaštita prirode“. Domaćin ovogodišnjeg plenarnog sastanka ENCA mreže je Zavod za zaštitu prirode Srbije.\nNa sastanku će biti razmatrane teme: politika Evropske unije u oblasti obnovljivih izvora energije i zaštite prirode i primeri nacionalnih politika u ovoj oblasti. U okviru pojedinačnih sesija, detaljnije će se razmatrati uticaji korišćenja energije vetra i vode, na prirodne vrednosti, metode praćenja i procene uticaja kao i mere za njihovo otklanjanje ili ublažavanje. Posebna pažnja tokom diskusije će se posvetiti kumulativnom uticaju energetskih objekata na zaštitu prirode.\nU okviru sastanka zvaničnici institucija za zaštitu prirode iz Evrope imaće priliku i da posete Specijalni rezervat prirode „Zasavica“.\nDetaljan program sastanka možete preuzeti ovde.


NovaEnergija.net » premijer liga premijer liga – NovaEnergija.net\nHome Tags Posts tagged with "premijer liga"\nTwitter uveo nove emotikone za novu sezonu Premijer Lige Engleske\nwritten by Žikica Milošević\nPočela je nova sezona Premijer Lige u Engleskoj i Velsu, a Chelsea je pokazao da će sa mnogo muke odbraniti titulu, ako to i uspe! A iza kulisa ovog velelepnog takmičenja, dešava se mala revolucija na društvenim mrežama. Twitter je spremio malo iznenađenje svim ljubiteljima Premijer Lige\nNaime, radi se o novoj opciji koja omogućava korisnicima da se nakon unosa hashtaga, odnosno imena određenog tima, pojavi emotikon u vidu grba jednog od klubova koji nastupaju u Premijer Ligi. The Verge je dao primer fudbalskog kluba Southampton, dok se naravno mogu koristiti i skraćenice imena velikana engleskog fudbala kao što su #MUFC, #CFC, #LFC i drugi.\nTakođe, treba napomenuti da ova, pre svega vizuelno lepa funkcija trenutno radi samo na Twitteru, te da nije podržana na drugim društvenim mrežama. Ipak, možemo očekivati da nešto slično uradi i Facebook, jer imajuću u vidu njegovu popularnost ne bi bilo loše da se veliki broj statusa povodom predstojećih derbija u PM obogate grbovima poznatih timova sa “ostrva”.\nIzvor dela teksta: The Verge, netokracija.rs\nTwitter uveo nove emotikone za novu sezonu Premijer Lige Engleske was last modified: September 7th, 2015 by Žikica Milošević\nSeptember 7, 2015 0 comment\nMINING & ENERGY 2021: Investiciona šansa za energetski razvoj Srbije


Beta 17. oktobra 2021. 12:30\nOn je naveo da je pismo uputio na 50 adresa, izmedju ostalog predsedniku Srbije Aleksandru Vučiću, predsedniku Skupštine Srbije Ivici Dačiću, resornom ministru Branku Ružiću, Delegaciji EU u Srbiji, ambasadama SAD i Nemačke, predsedniku DSS-a Milošu Jovanoviću, pravnim fakultetima u Beogradu, Nišu i Kragujevcu.\nU dva obrazloženja poverenika za informacije od javnog značaja i dostupnost podataka o ličnosti takodje je ukazano da izdavanje takvih uverenja o položenim ispitima predstavlja „prostu i razumljivu radnju“, ujedno i obavezu institucije.\nU materijalu dostavljenom dopisniku agencije Beta iz Novog Sada koji je potpisao dekan Branislav Ristivojević ocenjuje se da je Karanoviću „odavno“ ponudjeno mirno rešenje spora, što on odbija jer mu je pre svega stalo do „publiciteta“.\nDekan Pravnog fakulteta je podsetio da je Karanović osudjen na sedam meseci zatvora, uslovno na tri godine, zbog pretnji smrću predsedniku Saveta Pravnog fakulteta u Novom Sadu Draganu Milkovu, što bi, dodao je, mogao da bude osnov za novi disciplinski postupak na fakultetu protiv Karanovića.\nDodao je da je postupak u kojem je osudjen za pretnje profesoru Draganu Milkovu u fazi žalbe i nije pravosnažan.


Bosch TAT6A111 toster cena, cene Srbija, prodaja Beograd Novi Sad Niš\nBosch TAT6A111 toster cene\ncena od 4.649,00 do 5.990,00 din | prodavnica (17)\nEPonuda nije internet prodavnica već Vam omogućava da brzo i lako nađete Bosch TAT6A111 toster po najjeftinijoj ceni. Naš cilj je da kupci budu što bolje informisani o ponudi Bosch toster TAT6A111 na tržištu Srbije. Vrlo lako nalazite željeni proizvod za kategoriju Tosteri cene, ne morate da lutate od sajta do sajta za Bosch Tosteri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Bosch TAT6A111 toster sa PRODAVCEM. EPonuda ne može da garantuje potpunu tačnost specifikacije i slika za Bosch TAT6A111 toster. Pre kupovine, podatke za Bosch toster TAT6A111 proverite na sajtu PROIZVOĐAČA.


Prihodi od turizma bi 2016. godine, prema procjenama Ministarstva održivog razvoja i turizma, trebalo da premaše 850 miliona EUR, dok bi sezona mogla biti rekordna, saopštio je resorni ministar, Branimir Gvozdenović.\n"Crnu Goru je u prvih sedam mjeseci posjetilo 864,09 hiljada turista, 3,7 odsto više nego u istom periodu prethodne godine. U prvih sedam mjeseci ostvareno je 5,23 miliona noćenja, 0,5 odsto više nego u uporednom periodu", rekao je Gvozdenović.\nOn je naveo da su tu glavna emitivna tržišta - Njemačka, Velika Britanija i Francuska, dok je ove godine izuzetna tražnja bila iz Holandije, odakle su nakon 30 godina uvedeni i čarter letovi.\n"Što se tiče špica turističke sezone, glavni gosti stižu iz Srbije, regiona odnosno Bosne i Hercegovine (BiH) i Makedonije, kao i sa tržišta Rusije. Ta tržišta su konstantno prisutna u Crnoj Gori", rekao je Gvozdenović.\n"Rast broja turista u Crnoj Gori, koji se kontinuirano povećava svake godine, svjedoči o rastućem značaju turizma, između ostalog i u privlačenju investicija, kreiranju novih poslova i radnih mjesta, stimulisanju razvoja privatnog sektora i većem prilivu novca usljed potrošnje koju ostvare turisti", rekao je Gvozdenović.\nIzvor: Vebsajt CdM, 11.09.2016.


Potpuno električni Porsche 718 Bokster koncept u izradi – izveštaj – Danasnje\nHome/Automobili/Potpuno električni Porsche 718 Bokster koncept u izradi – izveštaj\n0 18,434 Less than a minute\nIzvršni direktor Porschea potvrdio je da je električni Bokster na putu, pružajući uvid u budućnost serije 718.\nPotpuno električni Porsche Bokster koncept postavljen je da pregleda budućnost sportskog automobila, otkrili su upućeni u kompaniju.\nPrema Car and Driver, vesti o konceptu električnog vozila 718 Bokster (EV) stigle su direktno od člana izvršnog odbora Porsche-a za razvoj, Michael Steiner-a.\nOčekuje se da će Bokster na baterije napajati buduću serijsku verziju kabrioleta, kao i svog brata-coupea, Caimana.\nU martu 2021. šef kompanije Oliver Blume potvrdio je da su električni modeli Bokster i Caiman u fazi razmatranja, ali konačna odluka tek treba da bude doneta.\n“Postoji mogućnost da napravimo 718 električni pogon, ali još uvek smo u konceptnom periodu, gde još nismo odlučili. Da bismo sada postali električni, potrebna nam je buduća evolucija baterija”, rekao je tada Blume.\n“Sačekaćemo još nekoliko meseci pre nego što odlučimo koji ćemo koncept koristiti. Ali mislim da postoji pozitivan potencijal za to, a kada napravimo 718 električni, trebalo bi da se vozi kao 911 i svi drugi sportski automobili . “\nAutomobil i vozač sugerišu da će se električni 718 na kraju prodavati zajedno sa benzinskim kolegama, kao i sa predstojećim električnim Macanom.\nTačno koja će električna platforma biti osnova za Bokster EV još uvek nije poznato, ali Porsche ima naviku da nudi zdrave brojke performansi svojih električnih modela, tako da je verovatno da će sportski automobili sa nultom emisijom premašiti verzije na benzinski pogon.\nSportski pregled Kia Seltos 2021\nLekus IS Vak Edition predstavljen sa ugrađenim plejerom vinila


Naslovna » Izlasci » Sport » Sve je spremno za 26. Beogradski maraton\nAh Neša 19. april 2013. Sport Postavite komentar\nBroj prijavljenih za učešće u maratonu i polumaratonu već je dostigao prošlogodišnji rekord i sigurno je da će do subote, 20. aprila, kada se u 16.00 zatvara prijavni centar u Domu Vojske Srbije, biti postavljen novi. Tome su svojim aktivnostima doprinele poznate ličnosti ali i velike kompanije.\nTako će iz Prva srpska TV, kako je najavio Aleksandar Radoš direktor marketinga i komunikacija, u polumaratonskoj trci učestvovati trećina zaposlenih sa sloganom „Da zajedno dođemo do cilja“. Zaposleni u Delta Generali osiguranju trčaće i sakupljati donacije za transplataciju bubrega za Veljka Vukićevića, učenika OŠ „Mladost“ iz Novog Beograda. Aleksandar Vujičić, generalni sekretar Sportskog saveza osoba sa invaliditetom Beograda najavio je rekordan broj od 300 članova ovog saveza…\nU Kurirovoj „Trci za Život“ na 5 km očekuje se veliki broj mladih učesnika, a Biljana Lajović, u ime jedinice za prevenciju nasilja Ministarstva prosvete, nauke i tehnološkog razvoja istakla je da je Beogradski maraton sjajna prilika za razvoj zdravog odnosa prema sportu i fer pleju: „Ova priredba pruža sjajnu mogućnost da zajedno učestvuju deca, nastavnici i roditelji i da svi zajedno menjaju svoj stil života“.\nMasovno učešće učenika očekuju i u UNICEF-u, posebno onih iz 251 „Škole bez nasilja“.\n„Ovo je važna nedelja za kancelariju UNICEF-a u Beogradu jer imamo posetu visoke delegacije Upravnog odbora UNICEF-a čiji će članovi prisustvovati u nedelju Beogradskom maratonu. UNICEF i Svetsko udruženje maratona i uličnih trka su dugogodišnji partneri, kao i naša saradnja sa Beogradskim maratonom, posebno u akciji ‘Škola bez nasilja’ čiji je ambasador Aleksandar Đorđević, predsednik Beogradskog maratona. Prošle godine najmasovnije učešće imala su škole iz Jagodine, a ove godine sa sloganom ‘Zajedno do cilja’ očekujemo još veći broj dece, roditelja i nastavnika“, rekla je Vesna Savić-Đukić.\nNovi partner, a stari saradnik Beogradskog maratona je Paraolimpijski komitet Srbije:\n„Maraton je trka koja najviše liči na život paraolimpijaca. I oni stalno trče svoju trku, predano treniraju i osvajaju medalje na najvećim takmičenja. Ovo učešće, kao i Paraolimpijske igre u Londonu, vidimo kao mogućnost da naši sportisti izađu iz senke u javnost i zbog toga smo sa zadovoljstvom prihvatili poziv Beogradskog maratona“, rekao je Zoran Mićović, predsednik Paraolimpijskog komiteta Srbije.\nNedeljko Todorović, trkač iz zadovoljstva, koji je pretrčao više od 100 maratona na svim meridijanima, dao je vremensku prognozu za nedelju 21. aprila, ne na osnovu maratonskog iskustva već kao prognostičar Hidrometeorološkog zavoda:\n„Na startu trke temperatura će biti oko 10 stepeni i učesnici Kurirove ‘Trke za Život’ i najbrži polumaratonci imaće idealno vreme. Međutim, pošto će biti vedro i sunčano, temperatura će rasti do 22 stepena, što maratoncima ne odgovara. Vetar će biti slab, što odgovara trkačima, a na otvorenim pravcima duvaće umeren istočni vetar“…\nDejan Nikolić, direktor Beogradskog maratona najavio je da će, pored čipova za merenje rezultata, pejsmejkera za takmičare koji žele da obore neki od rekorda i za one kojima je potrebno vođstvo za određeni tempo, Beogradski maraton prvi put ove godine obezbediti fotografiju prolaska kroz cilj svakog polumaratonca i maratonca, a preko specijalizovane sportske mreže „It’s my play“ omogućiti komunikaciju između učesnika…\nOčekuje se da među njima bude i nekoliko članova grupe Beogradski sindikat koja će se okupiti danas (19. april) u Šoping centru „Ušće“ i u prodavnici „Sport Vision“ od 19.00 do 21.00 i potpisivati majice „BS – Trčim za Život“, koje su sami dizajnirali, a prihod od prodaje namenili Udruženju roditelja dece obolele od Batenove bolesti „Život“. (danubeogradu.rs)\nTagoviatletika beogradski maraton dub maraton sport vesti\nPrethodni Otvaranje šoping centra „Stadion“, 25. aprila\nSledeći Karađorđevići i Obrenovići u zbirkama Istorijskog muzeja Srbije


Crnadak: Radmanović nas je uveo u NATO - Semberske\nCrnadak: Radmanović nas je uveo u NATO\nGovoreći o zaključcima Vijeća za provođenje mira /PIK/, Crnadak je rekao da u BiH ne postoji konsenzus o konačnom članstvu u NATO-u.\n“Savjet ministara BiH i sadašnja struktura vlasti želi saradnju sa ovim savezom na postojećoj platformi, a konsenzusa o konačnom članstvu nema. To što je o ovom pitanju ranije uradio bivši član Predsjedništva BiH Nebojša Radmanović, zakomplikovalo je situaciju”, dodao je Crnadak.\nOn smatra da je realna priča o putu BiH ka EU. “Potrebno je riješiti mehanizam koodinacije i adaptaciju Sporazuma o stabilizaciji i pridruživanju, da bi bilo razmatrano pitanje dobijanja kandidatskog statusa za članstvo BiH u EU”, kaže Crnadak.\nOn je za četvrtak, 16. juni, najavio da bi u Banjaluci trebalo da bude održana ministarska konferencija Centralnoevropske inicijative.\n“To će biti dobra prilika da razgovaramo o regionalnoj saradnji, što je veoma značajno za BiH. Za sada je potvrđeno da će konferenciji prisustvovati ministri spoljnih poslova iz Austrije, Italije, Bugarske, Mađarske Srbije, Makedonije i Bjelorusije, a očekuju se potvrde iz Hrvatske, Ukrajine, Crne Gore i Poljske”, rekao je Crnadak.\nPodsjetimo da je juče Upravni odbor Vijeća za primjenu mira podržao evropski, ali i NATO put BiH, ali se sa dijelom koji se odnosi na NATO nije složila Rusija, koja je o tom pitanju izdvojila svoje mišljenje. Ostale zemlje članice PIK-a smatraju da treba podržati NATO put BiH, jer su se na to još 2009. godine obavezali članovi Predsjedništva, jednoglasno sva tri člana, među kojima i Nebojša Radmanović.\n“BiH je izrazila želju da postane punopravan član NATO-a i to su 2009. godine u pismu upućenom NATO-u jednoglasno potvrdili tadašnji članovi Predsjedništva BiH Bakir Izetbegović, Željko Komšić i Nebojša Radmanović”, rekao je visoki predstavnik Valentin Inzko i dodao da je i u Zakonu o odbrani BiH jasno rečeno da je članstvo u NATO-u cilj BiH. “Ja sam svjestan da u nekim dijelovima BiH ima manje opredjeljenosti za NATO i da neki pričaju o referendumu, međutim pismo postoji, to nije nikakva tajna. To je bio jednoglasan zahtjev sva tri člana Predsjedništva BiH i to nije nikakva nametnuta odluka”, kazao je Incko.\nNo, šef OHR-a je napomenuo da “niko BiH neće nametati odluku da pristupi NATO-u, kao što neće nametati ni odluku da pristupi Evropskoj uniji. Trenutno se razgovara samo o ispunjavanju uslova iz Akcionog plana za članstvo u NATO-u, a BiH je još daleko od članstva u NATO-u”.\nDokument o kome govore Crnadak i Incko ispred BiH potpisao je Nebojša Radmanović, u Briselu, 14. decembra 2006. godine, u svojstvu predsjedavajućeg Predsjedništva BiH. Ovim činom Bosna i Hercegovina je i formalno postala članica Evroatlantskog partnerskog vijeća i tako stekla sva prava i obaveze u skladu s potpisanim Okvirnim dokumentom i Opštim dokumentom Partnerstva.\nPrevious : Osuđeni falsifikator će biti direktor škole u Bijeljini?\nNext : Neobična zanimanja u RS: Od uzgajivača glista i direktora kafane do SOS majke


SAVET EVROPE: SRBIJA NAPREDOVALA U OBLASTI PRAVOSUđA - BOLJI PRISTUP SUDOVIMA, SMANJENJE DUżINE KRIVIčNIH POSTUPAKA I BOLJA ZAšTITI PRAVA ZATVORENIKA\nGlavna dostignuća i reforme Srbije od 1998. godine ogledaju se u boljem pristupu sudovima, smanjenju dužine krivičnih postupaka i boljoj zaštiti prava zatvorenika, navodi se u godišnjem izveštaju o izvršenju presuda Komiteta ministara Saveta Evrope.\nZakon o državnom premeru i katastru ("Sl. glasnik RS", br. 72/2009, 18/2010, 65/2013, 15/2015 - odluka US i 96/2015) iz 2009. godine obezbedio je sudsko preispitivanje odluka o registraciji administrativnih vlasti, ističe se u izveštaju.\nKako se dodaje, zatvorenicima je zagarantovano pravo na prepisku u 2009. godini, koje jedino može da bude ograničeno sudskom odlukom.\nU izveštaju se ocenjuje da je krivični postupak u Srbiji ubrzan brojnim proceduralnim amandmanima iz 2013. godine, što je najuočljivije u činjenici da tužilac mora da utvrdi osnovu za optužnicu pre suđenja, a ne tokom suđenja, a krivični postupci se vode kao hitni kada su maloletnici žrtve prema Zakonu o maloletnim učiniocima krivičnih dela i krivičnopravnoj zaštiti maloletnih lica ("Sl. glasnik RS", br. 85/2005).\nSrbija će, međutim, morati da isplati 736.100 evra odštete zbog presuda Evropskog suda za ljudska prava u 2015. godini, ali je ta cifra značajno manja u odnosu na 2014. godinu kada je Srbija morala da isplati 2,7 miliona evra.\nStatistika pokazuje da su srpske vlasti u 2015. godini isplatile odštetu na vreme u 51 slučaju, nakon isteka roka u tri slučaja, a u 103 slucaja očekuje se potvrda o isplati.\nKomitet ministara Saveta Evrope navodi da Srbija ima 248 nerešenih slučajeva, što je za 27 odsto više nego 2014. godine.\nSrbija je, takođe, među deset zemalja sa najvećim udelom slučajeva (tri odsto) pod pojačanim nadzorom.\nU Srbiji je, u proseku, potrebno dve godine za izvršenje presude, što je kraće od proseka država članica Saveta Evrope koji iznosi 4,5 godine.\nNajveći broj nerešenih slučajeva u Srbiji odnosi se na neizvršenje konačnih sudskih i upravnih odluka, obaveze za isplatu stare devizne štednje štedišama iz drugih bivših jugoslovenskih republika, suspenziju isplate penzija na Kosovu i Metohiji, slučaj nestalih beba iz srpskih porodilišta, zaključuje se u izveštaju.\nIzvor: Vebsajt B92, 30.03.2016.


- Razlog je taj što ljudi ne bi trebalo da okreću leđa kraljevskoj porodici i kraljici. To je veoma važno - rekao je on.\n- Ne možete da okrećete leđa kraljevskoj porodici, niti da pokušavate da pričate sa njima - rekao je on.\nPrinc Hari, Megan Markl i njihov sin Arči\nOpisao je kako postoje ljudi zaduženi za protokole koji biraju i sa kim će razgovarati pripadnici kraljevske porodice. Tako na događajima koje organizuje kraljevska porodica, poput Kraljičine zabave u Bakingemskoj palati, ljudi stoje poređani dok ispred njih prolaze članovi kraljevske porodice i obraćaju se samo onima koji su unapred odabrani.\nIako iz Bakingemske palate nisu zvanično nikad potvrdili pravilo o fotografisanju, sama vojvotkinja Megan Markl je još 2017. godine, nakon veridbe sa princem Harijem, jednom paru koji je hteo da se slika sa njom rekla: "Nije nam dozvoljeno da pravimo selfije".\nI Viktorija Arbiter, komentatorka Si-En-Ena koja prati kraljevsku porodicu kaže da se selfiji nimalo ne preporučuju.\n- Kraljevska porodica bi uvek radije imala ličnu interakciju sa ljudima nego da im ljudi dovikuju da hoće da slikaju selfi sa njima. Ukoliko dozvolite jednoj osobi to, ubrzo će vas preplaviti i ostali - rekla je ona.\nDodala je takođe da se selfiji ne preporučuju ni zbog bezbednosnih razloga.


Završena stručna obuka „Mogućnosti finansiranja putem EU fondova“\nTrodnevna stručna obuka „Mogućnosti finansiranja putem EU fondova“, namenjena predstavnicima nevladinih organizacija iz oblasti kulture i slobodnim umetnicima, kao i radnicima u kulturi, održana je od 2. do 4. juna u Kulturnoj stanici Eđšeg.\nU organizaciji Fondacije „Novi Sad – Evropska prestonica kulture“ i Fonda „Evropski poslovi“ Autonomne Pokrajine Vojvodine 15 polaznika pratilo je obuku te su na kraju, dobili i sertifikate.\nGlavni cilj obuke je da se učesnici osposobe da samostalno formulišu predloge projekata i strateški ih pozicioniraju u okvire definisanih prioriteta i mera, kao i finansijskih ograničenja. Tokom obuke polaznici razvijaju veštine i stavove koji su neophodni za preuzimanje aktivne uloge u razvoju i implementaciji projekata na lokalnom i regionalnom nivou.\nObuke predstavljaju nastavak saradnje Fondacije „Novi Sad 2021 – Evropska prestonica kulture“ sa nezavisnom i vaninstitucionalnom kulturnom i umetničkom scenom na teritoriji grada Novog Sada na razvojnim procesima, ovog puta kroz predstavljanje mogućnosti finansiranja iz fondova Evropske unije, kao i procedura apliciranja i pisanja projekata.\nNa jesen ove godine planirano je da se održi još jedan krug obuka „Mogućnosti finansiranja putem EU fondova“.


EU mora da "živne", a Tusk ima plan kako da to postigne\nPredsjednik Evropskog savjeta Donald Tusk predložio ambiciozni program koji predviđa održavanje 13 samita za dvije godine u cilju oživljavanja EU nakon Bregzita.\nEvropski Savjet (Foto:okalno.si/)\nTusk je sinoć uputio svoj prijedlog poslije apela o oživljavanju EU, koji su u nekoliko navrata uputili predsjednik Evropske komisije Žan-Klod Јunker i francuski predsjednik Emanuel Makron.\nProgram počinje samitom EU u četvrtak i petak u Briselu i od tada će redovno biti održavani skupovi lidera Unije do juna 2019. godine, kao i neformalni sastanci o specifičnim temama.\nTusk je predložio i vanredni samit u Rumuniji poslije odlaska Velike Britanije predviđenog u martu 2019. godine, kao i samit o bezbjednosti naredne godine u Beču.\n"Veoma sam zadovoljan što vidim vašu spremnost da ubrzate rad i prevaziđete osećaj bespomoćnosti", naveo je Tusk u pismu liderima EU prije samita.\nTusk namjerava da poboljša metod rada i tradicionalni pristup pronalaska konsenzusa o nekom pitanju zamijeni raspravom na kojem će se otvoreno govoriti o neslaganjima.\nMore in this category: « Najmanje tri žrtve Ofelije u Irskoj Orban: Mađarska želi da Srbija prva uđe u EU »


Potpisan ugovor o sprovođenju projekta u Gornjem Milanovcu\nPotpisan je ugovor o sprovođenju projekta „Unapređenje poslovnog okruženja na lokalnom nivou kroz regulatornu reformu“ između Opštine Gornji Milanovac , Stalne konferencije gradova i opština (SKGO) i OPTIMUS-a - Centar za dobro upravljanje. Projekat koji finansira Švajcarski državni sekretarijat za ekonomske poslove (SECO) biće sproveden u narednih godinu ipo dana. Načelnica Opštinske uprave Gorica Petrović, načelnici svih opštinskih odeljenja i predstavnici OPTIMUS-a su prisustvovali prvom radnom sastanku koji je održan u utorak, 16. aprila 2013 u Gornjem Milanovcu.\nNa početku sastanka su predstavljeni svi članovi Radne grupe koju čine načelnici svih opštinskih odeljenja, na čelu sa koordinatorom radne grupe Zoranom Drinjakovićem, načelnikom odeljenja za komunalno stambene poslove i urbanizam.\nPredstavnice OPTIMUS-a, Slađana Karavdić Kočević i Katarina Milanović su upoznale članove Radne grupe sa ciljevima Projekta, njegovim fazama, vremenskim okvirom i primerima dobre prakse iz Srbije i zemalja regiona, u kojima je projekat već implementiran.\nGorica Petrović, načelnica Opštinske uprave je istakla da je zadovoljna što su Stalna konferencija gradova i opština i OPTIMUS identifikovali opštinu Gornji Milanovac kao partnera na implementaciji ovog projekta zbog dosadašnjih napora i rezultata u poboljšanju javne administracije. To je i pomenuto na sajtu opštine Gornji Milanovac (http://www.gornjimilanovac.rs/sr/saopstenja/index.htm).\nDogovoreno je da će prva faza izrade inventara administrativnih postupaka započeti u prvoj polovini maja 2013. godine.\nOpština Gornji Milanovac je četvrta opština koja će realizovati projekat regulatorne reforme a samim tim će povećati konkuretnost opštine i stvoriti bolje uslove za investiranje.


Ništa od dogovora - FIBA odbila predlog Evrolige! - Sportske.net\nNišta od dogovora - FIBA odbila predlog Evrolige!\nMaratonski sastanak koji su predstavnici FIBA i Evrolige u utorak održali u Minhenu nije doveo do okončanja sukoba koji najviše šteti košarci. Evo predloga Evrolige koji je FIBA odbila.\nČestitke Zvezdi sa svih strana - Od bivših asova, NBA igrača, košarkaša Reala..."Tvit" večeri - Šta spaja Simona i Lester?Predivna slika - Luka i Branko zajedno dižu trofej!Radonjić: "Najbolji kada je najvažnije"Lazić i Jović poneli mrežice iz "Pinkija"\nPredstavnici evropskog ogranka Međunarodne košarkaške federacije (FIBA) i predsednik Evrolige Đordi Bertomeu sastali su se u utorak u Minhenu kako bi našli zajedničko rešenje za izlazak iz krize u kojoj se našla evropska košarka.\nČetiri sata trajao je sastanak u Minhenu, a Evroliga je tokom popodneva izašla u javnost sa saopštenjem koje sadrži konkretne predloge koje je ta organizacija uputila FIBA da bi se stvari dovele u red.\nEvroliga insistira da FIBA odustane od retorzivnih mera i kažnjavanja Saveza i klubova, a nudi joj da Liga šampiona ima prohodnost ka Evroligi i Evrokupu!\nEvo predloga u četiri tačke sa kojim je Evroliga izašla pred FIBA:\n1. Dogovor o saradnji treba da bude ostvaren u stabilnom i dugoročnom okviru u kome međusobno poverenje igra centralnu ulogu;\n2. Klubovi i reprezentacije ne smeju da trpe sankcije jer imaju pravo da odlučuju o svojoj budućnosti, kao i da nastupaju na takmičenjima za koja su se izborili. Ne sme biti promene pravila i propisa kojima bi bio otvoren put da takve sankcije budu izrečene;\n3. Neophodna je integracija FIBA i Evrolige kroz novi model upravljanja sistemom takmičenja:\na. FIBA treba da se uključi u organizaciju "Euroleague Basketball"\nI Evroliga će nastaviti da upravlja vodećim takmičenjima koja čine 40 klubova. Bord FIBA Lige šampiona upravljao bi drugim rangom takmičenja\nII Vertikalnim principom sistem takmičenja bi funkcionisao na taj način što bi šampioni imali prohodnost ka višem rangu\nIII Sporazum o kalendaru takmičenja u četvorogodišnjem ciklusu koji podrazumeva i reprezentativne obaveze koje FIBA predviđa svojima planovima\nIV FIBA se stara o pravilima, transferima i doping kontroli\n4. Definisanje novih zajedničkih standarda za učešće igrača u međunarodnim reprezentativnim takmičenjima:\na. Minimalna polisa osiguranja za sve klubove\nb. Ugovorena naknada klubovima za njihov doprinos nacionalnim takmičenjima po uzoru na druge sportove\nEvroliga je uz priložen predlog odmah navela da FIBA nije prihvatila ponudu i da je odbila da ukine sankcije za Saveze i reprezentacije.\nIz Evrolige su poručili da će u danima koji slede nastaviti da rade na rešenju situacije ali se čini da od dogovora neće biti ništa jer je evidentno da FIBA neće prihvatiti ovako minornu ulogu u klupskim takmičenjima kakvu joj nudi Đordi Bertomeu.\nObradović pred Partizan o teškim putovanjima i nespavanju, ali će Zvezda sve ostaviti po strani!


CIRED Srbija - Uvodna reč\nMarketing programSpisak sponzora i izlagačaAutorski odeljak\nObaveštenje autorima referata\nCIRED Srbija, kao sledbenik JUKO CIRED-a u pripremi savetovanja stekao je značajno iskustvo zahvaljujući prethodnim skupovima od kojih su poslednjih pet bili regionalnog karaktera i od strane velikog broja učesnika ocenjeni kao najznačajniji skupovi i oblasti distribucije električne energije u regiji.\nX Savetovanju prisustvovalo je 730 registrovanih učesnika. Broj komercijalnih učesnika ove godine dostigao je rekordni broj o čak 61 kompanije. Takođe, sa 147 učesnika iz inostranstva, savetovanje je još jednom potvrdilo svoj regionalni karakter. Od preko 140 prijavljenih radova, za prezentovanje na skupu prihvaćeno je 107 radova. Uvereni smo da će i 11. Savetovanje biti izuzetna prilika za susret naučnika, stručnjaka, poslovnih ljudi, direktora elektrodistributivnih kompanija,inženjera iz oblasti distribucije, proizvođača, korisnika i servisera energetske i druge opreme za distribuciju, profesora i istraživača, konsultanata i projektanata, menadžera i eksperata iz svih oblasti koje imaju udela u funkcionisanju distributivnih sistema. Prisustvo stručnjaka iz regiona na svim prethodnim savetovanjima, potvrđuje potrebu da se razmenom iskustava iz prakse i naučnih istraživanja u oblasti distribucije električne energije, što sveobuhvatnije razmotre problemi koji su karakteristični za ovaj naš region. Povezuju nas brojne sličnosti u stepenu razvoja tehnologije, reorganizacije i menadžmenta, kako u eksploataciji i upravljanju distributivnim mrežama, tako i procesima restrukturiranja, deregulacije i privatizacije.


Jugozapadna Srbija | Future Hospitality Leaders\nOva oznaka je povezana sa 40 članaka\tKopaonik će dobiti 15 km novih staza\tPosted by FHL ⋅ 17. februar 2013.\t⋅ Ostavite komentar\nVršilac dužnosti generalnog direktora JP „Skijallišta Srbije“ Dejan Ljevnaić rekao je novinarima da će Kopaonik, izgrađom gondole od Brzeća do tog skijaškog centra, dobiti 15 kilometara novih staza. „U ovom trenutku, ski centar Kopaonik ima 55 kilometara staza, a izgradnjom gondole, staze će se proširiti i izgradiće se više od 15 kilometara novih“, rekao je … Continue reading »\nNovi hotel na Zlatiboru do kraja 2013.\tPosted by FHL ⋅ 15. januar 2013.\t⋅ Ostavite komentar\nPlanina na kojoj je preko cele godine živo od mnogobrojnih turista, dobiće do kraja 2013. godine još jedan hotel. Beogradska kompanija “Planum” najavila je otvaranje ugostiteljskog objekta sa četiri zvezdice u samom centru Zlatibora. Ljuba Pavlović, izvršni direktor za ugostiteljstvo i turizam kompanije “Planum”, rekao je u razgovoru za “eKapiju” da su završeni svi građevinski … Continue reading »\nPromo vikend u ski centru Tornik\tPosted by FHL ⋅ 19. decembar 2012.\t⋅ Ostavite komentar\nSki sezona na Torniku biće svečano otvorena u petak 21. decembra, najavio je direktor Turističke organizacije Zlatibor Darko Đurović na današnjoj konferenciji za novinare. Đurović je istakao da će od 21. do 23. januara u okviru promo vikenda cene ski pasa biti 50 odsto jeftinije, koliki su popust odobrili i hotelijeri, dok je Turistička organizacija … Continue reading »\nSkijaši prekrili Kopaonik\tPosted by FHL ⋅ 14. decembar 2012.\t⋅ Ostavite komentar\nU kopaoničkim hotelima „Grand Hotel & SPA”, „Family Hotel Angella“ i depandansu „Konaci – Sunčani vrhovi” nema nijedne slobodne sobe za novogodišnje praznike. Sve je još pre mesec dana prodato, a reč je o kapacitetu od 1.300 ležajeva, koji pripadaju kompaniji „MK Mauntain Resort“. Na potražnju nije bitno uticala ni cena od, recimo, 135 evra po … Continue reading »\nZlatibor dostupan i osobama sa invaliditetom\tPosted by FHL ⋅ 12. decembar 2012.\t⋅ 1 komentar\nTuristička organizacija “Zlatibor” predstavila je projekat “Zlatibor bez barijera”, čiji je cilj da ovaj turistički centar postane dostupan za adekvatan boravak osoba sa invaliditetom. Direktor TOZ Darko Đurović istakao je da je projektom predviđeno uređenje naselja, turističkih lokaliteta, ugostiteljskih objekata i hotela kako bi bili dostupni ne samo osobama sa invaliditetom, već i starijim licima … Continue reading »\nOtvorena sezona skijanja na Kopaoniku\tPosted by FHL ⋅ 9. decembar 2012.\t⋅ 2 komentar\nOvogodišnja manifestacija „Ski Opening Kopaonik“ privukla je hiljade ljubitelja skijanja i dobre zabave na najpopularnije srpsko skijalište. „Nijedno skijalište u regionu ne može da se poredi sa Kopaonikom koji je regionalni lider, kako u ponudi hotelskih usluga, tako i u ponudi ski staza, pa se u sledećih nekoliko godina sa pravom očekuje da će Kopaonik … Continue reading »\nU Banji Koviljači otvoren novi hotel\tPosted by FHL ⋅ 5. decembar 2012.\t⋅ Ostavite komentar\nU Banji Koviljači, turističkom centru zapadne Srbije, juče je ozvaničen početak rada hotela “Royal SPA“ koji, uz brojne sadržaje i usluge ocenjene sa četiri zvezdice, gostima nudi wellness tretmane i dve kongresne sale za održavanje skupova. Generalni menadžer hotela Royal SPA Milica Vulović rekla je tim povodom novinarima da bi otvaranje tog turističko-ugostiteljskog objekta trebalo u … Continue reading »


– Znamo da ih se stotine, nadam se da je utvrđeno tačno da su to državljani BiH, uglavnom nalaze u kampovima u Siriji, gde su zarobljeni i razoružani i čekaju povratak u BiH. Njihov povratak sigurno neće biti dobra stvar za BiH – ocenio je Lukač upitan da prokomentariše izjavu francuskog predsednika Emanuela Makrona da je BiH “tempirana bomba” koja kuca tik uz Hrvatsku i suočava se sa problemom povratka džihadista.\n– Oni će sigurno pokušati da oko sebe okupljaju nove, mlade sledbenike koji u njima vide heroje. Znamo da u BiH i sada postoje desetine paradžemata koji nisu pod kontrolom države – oni žive po svojim zakonima i običajima, ne priznaju zakone BiH. Sve su to podaci koje imaju upravo i evropski lideri koji su više puta do sada pričali o BiH po pitanju opasnosti koja može da dođe iz nje – dodao je Lukač. On je pojasnio da ta opasnost podrazumeva pitanja džihad-ratnika, vehabijskog pokreta, odnosno svih tih ljudi koji su radikalno nastrojeni i uglavnom je reč o islamskom ekstremizmu na šta je Makron i upozorio.\n– Moramo da obratimo pažnju na te izjave. Ovo nije prvi put jer je već više evropskih lidera pričalo o BiH i problemu radikalizma koji može da dođe. Islamski ekstremizam je opasan ne samo za zemlje u okruženju, već za celu Evropu -poručio je Lukač.\n– To su informacije koje službe poseduju i na osnovu toga se prave analize i dolazi se do ovakvih zaključaka da BiH postaje tempirana bomba koja može da bude opasnost za cijelu Evropu – ukazao je Lukač.\nIstovremeno, predsedavajući Saveta ministara BiH, Denis Zvizdić, obrušio se danas na izjavu koju je francuski predsednik Emanuel Makron dao u intervjuu za list Ekonomist, a u kojem je naveo da je BiH tempirana bomba zbog povratka ratnika terorističke organizacije “Islamska država”.\nU saopštenju iz Zvizdićevog kabineta se navodi da je prema relevantnim informacijama međunarodnih institucija i agencija, kao i prema poslednjim izveštajima State Departmenta i drugih obaveštajnih agencija, vrlo jasno konstatovano da je BiH napravila značajan progres u borbi potiv terorizma i svih oblika ekstremizma.\n– Zaustavljen je odlazak građana BiH na strana ratišta i, u konačnici, bilo koji građanin BiH nije učestvovao u bilo kojem terorističkom aktu u Evropi ili bilo gde drugdje u svetu – ističe se u saopštenju.


Sindikat Granične policije BiH razmatra intenziviranje štrajka - BIH - hercegovina.info\nhercegovina.info » BIH » Sindikat Granične policije BiH razmatra intenziviranje štrajka\nSindikat Granične policije BiH razmatra intenziviranje štrajka\nSindikat Granične policije BiH će sazvati Štrajkački odbor koji će odlučiti o narednim aktivnostima nakon što je pregovarački tim Vijeća ministara BiH donio...\n... jednostranu odluku o prestanku pregovora s ovim sindikatom, priopćeno je danas na konferenciji za medije u Sarajevu.\nPotpredsjednik Sindikata Granične policije BiH Svevlad Hoffman rekao je da su stupili u kontakt sa Sindikatom policije Hrvatske s kojim su dogovorili metode zajedničkog djelovanja. ''Ako dođe do toga, neodgovorni pojedinci iz Vijeća ministara BiH će se dobro zamisliti o svojim postupcima'' istaknuo je Hoffman. Dodao je da je Ministarstvo sigurnosti BiH podržalo kompromisni prijedlog ovog sindikata da se ne smanjuju plaće samo najniže rangiranim službenicima Granične policije BiH (zaključno sa činom mlađeg inspektora), ali je Vijeće ministara odlučilo prekinuti pregovore. Ne želeći prejudicirati odluke Štrajkačkog odbora, Hoffman je kazao da ukoliko dođe do intenziviranja mjera štrajka, one će ostati u okviru zakonskih odredbi, te da "zakon ne precizira trajanje graničnih provjera".\nPredsjednik Sindikata Granične policije BiH Predrag Crnogorac smatra da Vijeće ministara ovakvim postupcima pokušava kupiti vrijeme do projekcije budžeta za 2013. godinu. ''Trenutno se na graničnim prijelazima čeka od 30 do 40 minuta i intenziviranje štrajka bi moglo pogoršati stanje, ali mi smatramo da bi to bilo neodgovorno prema građanima koji nisu krivi za ovu situaciju'' naglasio je Crnogorac.\nTagovi: štrajk granična policija granica\nDrama na hrvatskom graničnom prijelazu:Policajac se upucao u nogu i zamalo umro!


Poznat termin održavanja Olimpijskih igara naredne godine? | Novosti.RS\n29. 03. 2020. u 15:41\nMEĐUNARODNI olimpijski komitet dugo je prolongirao odluku o odlaganju Olimpijskih igara. Ali, posle mnogobrojnih pritisaka od strane olimpijskih komiteta veoma uticajnih zemalja kao što su SAD, Australija i Kanada, najveća svetska sportska smotra u Tokiju odložena je za leto 2021. godine.\nJapanska nacionalna televizija NHK, pozivajući se na neimenovane izvore, juče je objavila da je određen termin održavanja odloženih Olimpijskih igara. Ceremonija svečanog otvaranja trebalo bi da bude održana 23. jula naredne godine, dok bi Igre bile zatvorene 8. avgusta.\nPodsećamo, japanski premijer Šinzo Abe obelodanio je 24. marta da se Olimpijske igre odlažu zbog svetske pandemije virusa kovid-19, na otprilike godinu dana, čime je Tokio postao prvi grad u 124-godišnjoj istoriji modernih olimpijskih igara u kojem takmičenja nisu održana prema predviđenom datumu, isključujući godine u vreme Prvog i Drugog svetskog rata, kada su Olimpijske igre bile otkazane.\nJapan je u organizaciju Igara uložio 12 milijardi dolara, a ovogodišnji gubitak planiranih prihoda ne bi trebalo da se odrazi na japansku ekonomiju, s obzirom na to da će i rashodi biti manji. Japanski ministar ekonomije Jasutoši Nišimura izjavio je da vlada planira stimulativni paket ekonomskih mera, koje je premijer Abe nazvao najvećim u istoriji.\n- Ako su rashodi prebačeni na sledeću godinu, to znači da ćemo taj novac imati na raspolaganju ove godine. To ćemo uzeti u obzir - rekao je Nišimura za NHK.\nODGOVARA ZA SVE SPORTOVE\nI "NjUJORK tajms" je izneo saznanje da bi početak OI u Tokiju trebalo da bude zakazan za 23. jul naredne godine.\n- Taj datum je pogodan za sve sportove i čini se jedinim verodostojnim - piše "Njujork Tajms".


Joksimović: Srbija ima dodatne argumente za skeptične države članice, zaslužujemo oba klastera - European Western Balkans\nAutor EWB 16. 11. 2021.\nBEOGRAD – Ministarka za evropske integracije Jadranka Joksimović izjavila je danas da Srbija za države članice koje su bile opreznije i skeptične prema davanju saglasnosti za otvaranje poglavlja ima dodatne argumente koji mogu da potvrde da je napredak koji čini zaista evidentan, saopštilo je resorno ministarstvo.\n„Očekujemo otvaranje bar jednog, a radimo i nadamo se u interesu građana Srbije da to budu dva klastera“, izjavila je Joksimović i dodala da će Srbija u kontekstu bilateralnih odnosa moći da proceni i vidi ko realno sagledava ono što je urađeno.\nU tom smislu, kako kaže, sve ocene koje su notirale napredak u brojnim oblastima, konstatuju da je u odnosu na prethodni izveštaj učinjen određeni napredak – „da li manji, već, ograničen, dobar, izvestan …“\nNaglasila je da je važno da se zna da se nigde nije stajalo, da nijedna važna oblast nije ostala bez napretka – svugde je konstatovan veći ili manji napredak, i u političkim i ekonomskim kriterijumima, što daje pozitivnu dimenziju izveštaja.\nMinistarka je navela da do kraja godine i predsedavanja Slovenije EU očekuje međuvladinu konferenciju na kojoj će biti i politička međuvladina konferencija na kojoj će se možda pričati o proširenju, učiniti naredni korak na otvaranju klastera.\nizveštaj Evropske komisijeJadranka JoksimovićKlasteriministarstvo za evropskei integracijeSrbija


Mihajlović domaćim firmama:Uključite se u izgradnju Koridora 10\nŠABAC/MAJUR–Potpredsednica Vlade i ministarka građevine, saobraćaja i infrastrukture Zorana Mihajlović pozvala je danas sve domaće građevinske kompanije da se jave na javni poziv za izvođača radova na deonici Srpska kuća - Levosoje, na Koridoru 10, i ukazala da je ovo jedinstvena prilika da se domaće firme nađu u ulozi izvođača, a ne podizvođača.\n„Odlučili smo da deonicu Srpska kuća - Levosoje na Koridoru 10 finansiramo iz budžeta i svakog dana možemo da očekujemo raspisivanje javnog poziva i za izvođača i za nadzor. Sam poziv će trajati čitavog juna a u julu očekujem potpisivanje ugovora”, rekla je Mihajlović novinarima prilikom obilaska pružnog prelaza u Majuru, kod Šapca.\nProjektom je predviđeno da se na deonici južnog kraka Koridora 10, od Srpske kuće do Levosoja izgradi autoput dužine 8,1 kilometar, sa četiri saobraćajne trake i dve zaustavne trake.\nU sklopu deonice Donji Neredovac-Srpska kuća-Levosoje projektom je pradviđena izgradnja ukupno 27 armirano - betonskih mostova, od kojih će najduži biti dugačak oko 250 metara.\nDatum: 02.06.2015 Izvor: Politika


Žužana Hargitai, direktorka EBRD-a za Zapadni Balkan i kancelarije u Srbiji: Veoma smo zadovoljni što je OIE Srbija uspešno „startovala” - OIE\nŽužana Hargitai, direktorka EBRD-a za Zapadni Balkan i kancelarije u Srbiji: Veoma smo zadovoljni što je OIE Srbija uspešno „startovala”\nOve godine EBRD obeležava dve decenije rada u Srbiji. Šta ste sve uradili, finansirali, kreditirali u Srbiji u tom periodu? Možete li iz perspektive EBRD da uporedite Srbiju pre dve decenije i danas?\nOd 2001. do danas, EBRD je u Srbiji podržala više od 300 projekata sa preko 6,6 milijardi evra. Efekat naše podrške ogleda se u pre svega jačem bankarskom sektoru i boljem pristupu finansiranju za mala i srednja preduzeća, u jačem privatnom sektoru i lokalnim preduzećima koja smo podržali da postanu regionalni šampioni, kao što su MK Group, Bambi, Knjaz Miloš i Nektar, u ženskom preduzetništvu koje smo osnažili posebnim programima. Naš doprinos vidljiv je i u boljoj putnoj i železničkoj infrastrukturi koju smo podržali sa našim partnerima Evropskom unijom i bilateralnim donatorima u okviru Investicionog okvira za Zapadni Balkan, u boljem tretmanu otpadnih voda u Subotici i u investicijama u javni gradski prevoz u Beogradu i Novom Sadu.\nBudući da se ovo izdanje bavi energetikom, da uporedim Srbiju od pre dve decenije, kao primer iskoristiću jedan od naših projekata upravo iz sektora energetike. Kada smo osnovali kancelariju u Beogradu, jedan od prvih projekata koje smo finansirali u Srbiji bio je sa EPS-om, kojem smo obezbedili kredit za kupovinu sistema i opreme za preradu uglja u rudniku Kolubara, kako bi poboljšali kvalitet lignita koji isporučuje u svoje elektrane. Danas, EBRD više ne finansira projekte u vezi sa ugljem, ni u Srbiji, niti u bilo kojoj drugoj zemlji, a dva poslednja projekta iz sektora energetike koja smo finansirali u Srbiji bili su vetroparkovi. Ispred Srbije je još uvek dugačak put tranzicije sa uglja, koji je neizbežan, ali i moguć, i važan posao već je započet radom na zakonodavnom okviru i aukcijama za obnovljive izvore, što bi trebalo da doprinese značajnom povećanju zelenih investicija u bliskoj budućnosti.\nPovod za ovaj dodatak je Dan planete Zemlje, a tema dodatka Energija, pri tome mislimo na zelenu energiju i sve projekte koji doprinose zaštiti životne sredine. Kakva su iskustva EBRD u Srbiji u oblasti finansiranja energetskih projekata u Srbiji?\nOno što primećujemo u Srbiji jeste promena svesti, stava i spremnosti da se odgovori na ogroman izazov dekarbonizacije u energetskom sektoru. Ova spremnost podržana je novim propisima i očekivanim uvođenjem aukcija za projekte obnovljivih izvora energije, na čemu sarađujemo sa Vladom. U pripremi je i nova strategija o održivim izvorima energije.\nEBRD podržava ovaj razvoj na svim nivoima: vodeći smo finansijer projekata energije vetra i sunca u regionu zapadnog Balkana, pružamo savetodavnu pomoć o politikama dekarbonizacije i obnovljivim izvorima, kao i za već pomenuti sistem aukcija, sprovodimo namenske finansijske i savetodavne programe za podršku investicijama u energetskoj efikasnosti u javnim zgradama, stambenom sektoru i malim i srednjim preduzećima.\nNajpoznatiji i najuspešniji projekti su vetroelektrane Čibuk 1 i Kovačica koje su značajnim delom finansirane kreditima EBRD. Šta te dve investicije od pola milijarde evra znače za Srbiju, a šta za EBRD?\nOvo su do sada dva najveća vetroparka u Srbiji i zajedno proizvode električnu energiju za oko 180.000 domaćinstava, istovremeno smanjujući emisiju CO2 za više od 600.000 tona godišnje. U zemlji u kojoj se snabdevanje električnom energijom još uvek u velikoj meri obezbeđuje iz elektrana na ugalj, smanjenje ove količine CO2 je značajan uspeh. Štaviše, dolazak na tržište izuzetno renomiranih međunarodnih investitora poboljšalo je percepciju stabilnosti i pouzdanosti energetskog sektora u Srbiji, što je vidljivo i u izuzetno velikom interesovanju registrovanom za predstojeće aukcije za obnovljive izvore energije. I na kraju, ali ne i manje važno, ponosni smo što smo mobilizovali i komercijalno sufinansiranje za ove investicije. Komercijalne banke u Srbiji su sve više zainteresovane i njihovi akcionari ih podstiču da ulažu u zelene projekte.\nZa razliku od vetroparkova, postrojenje za preradu otpada u Vinči koje je takođe delimično finansirano sredstvima EBRD pod lupom je javnosti. Šta kažete u odbranu zaštite životne sredine i tog projekta?\nProjekat u Vinči izazvao je zaista veliko interesovanje javnosti, koje je za tako značajnu investiciju apsolutno neophodno i opravdano. Nakon nekoliko godina priprema i analize procene uticaja projekta, EBRD je odlučila da finansira ovaj dobro strukturirani projekat, zajedno sa IFC i drugim komercijalnim finansijskim institucijama. Očekivane koristi za životnu sredinu su ogromne jer se ovaj projekat bavi jednim od najvećih ekoloških izazova u Evropi, koji preti zagađivanjem obližnjeg sliva Dunava i doprinosi visokom nivou zagađenja vazduha, a smešten je na samo 15 kilometara od centra Beograda. Kao deo projekta, postojeća nesanitarna deponija, koja je izgrađena još 70-ih bez obloge, sakupljanja gasa ili procednih voda, biće zatvorena i rehabilitovana. Biće uspostavljen novi sistem upravljanja otpadom, uključujući postrojenje za proizvodnju energije iz otpada, sanitarnu deponiju i jedinicu za reciklažu građevinskog otpada, u skladu sa svim važećim specifikacijama i standardima Evropske unije. Ova značajna investicija sprečiće dalje zagađenje vazduha i opasnost od zagađenja podzemnih voda a otpad će pretvarati u energiju koja će se sprovoditi u sistem daljinskog grejanja. Pored toga, projekat će omogućiti da se izbegne čak 250.000 tona CO2 godišnje.\nImajući u vidu da aktivno učestvujete u pripremi nove regulative koja se tiče obnovljivih izvora energije, pretpostavka je da verujete i u buduće investicije i da nameravate da finansirate izgradnju OIE projekata?\nNovi set zakona, koji je Vlada nedavno usvojila, i predstojeći sistem aukcija, trebalo bi da pomognu da se privuče više investitora zainteresovanih za obnovljive izvore, da se podstakne konkurencija i obezbede bolje cene. Interesovanje investitora za vetroparkove je ogromno, a očekujemo da usledi i za solarnu energiju. Nadamo se da će novi regulatorni okvir i aukcije doneti više inovativnih, zelenih tehnologija, kao što je na primer projekat koji smo nedavno podržali u Albaniji – plutajuća solarna elektrana.\nJoš jedan inovativni program koji pripremamo poslednje dve godine ima za cilj uvođenje obnovljive energije u sisteme daljinskog grejanja. Srbija ima veliki potencijal za geotermalnu i solarnu energiju i zašto je ne bi koristila za grejanje domova umesto uglja ili mazuta, ili čak i gasa? To bi omogućilo da se znatno smanji emisija CO2 i zagađenje vazduha koje stvara ovaj sektor. Trenutno ispitujemo ovu mogućnost, a u više od šest gradova napredovali smo u studijama izvodljivosti.\nEBRD je finansijski podržala osnivanje Udruženja obnovljivih izvora energije Srbije. Da li je ovo zapravo vaša podrška poboljšanju poslovnog okruženja i glasu javnosti koji će podići svest građana o značaju zelene energije?\nUdruženje OIE je platforma za privatne developere i investitore koja im pruža mogućnost da iskažu svoj stav u vezi sa regulatornim i drugim pitanjima. Zapravo, postojanje takvog udruženja trebalo bi da poboljša javno-privatni dijalog između ključnih aktera u sektoru obnovljivih izvora i da doprinese razvoju tržišta obnovljivih izvora. Glavni ciljevi Udruženja su unapređivanje poslovnog okruženja, regulatornog okvira, povezivanje relevantnih zainteresovanih strana, povećanje svesti o zelenoj energiji za održivi razvoj srpske privrede. Veoma smo zadovoljni što je OIE Srbija uspešno „startovala”, i izazvala pozitivne prve utiske kod Vlade, investitora i šire javnosti.\nEBRD je otvorila kreditnu liniju za finansiranje zelene ekonomije u Srbiji, pre svega u oblasti energetske efikasnosti i zelenih tehnologija. Kakav je interes i ima li dovoljno kvalitetnih projekata?\nU partnerstvu sa komercijalnim bankama i uz podršku donatora, Evropske unije, Investicionog okvira za Zapadni Balkan i Austrije, pre tri godine pokrenuli smo specijalizovanu kreditnu liniju za energetsku efikasnost stambenog sektora – GEFF (Green Economy Financing Facility). Ideja je bila da se građanima ponudi pristup kreditima uz bespovratna sredstva kako bi se podstakli da poboljšaju energetsku efikasnost svojih domova i tako smanje potrošnju energije i emisiju CO2. U Srbiji su GEFF kreditne linije dostupne u Erste i UniCredit banci i do sada je više od 2000 domaćinstava u Srbiji iskoristilo pogodnost ovog vida finansiranja. Glavne tehnologije u koje su investirali su novi prozori, termoizolacija, kotlovi na biomasu, toplotne pumpe, ali i solarni paneli itd. Glavna prednost ove kreditne linije za građane je u tome što nudi bespovratna sredstva u iznosu od 15-20 procenata iznosa kredita. Prednosti u pogledu zaštite životne sredine su značajne, za čitav region zapadnog Balkana smo samo ovim projektima doprineli smanjenju za preko 10.000 tona emisije CO2 godišnje, što je ekvivalent uklanjanju 6000 automobila sa ulice. Nadamo se da ove kreditne linije predstavljaju samo početak i da ćemo sarađivati sa Ministarstvom rudarstva i energetike i partnerima iz komercijalnih banaka kako bismo značajno povećali ovaj program u okviru „Talasa obnove” stambenih zgrada u Srbiji.


Još čekaju prošlogodišnje plate - Ozon Media\nSremska Mitrovica – Neuspeli štrajk, povratak na posao, priča, obećanja, priprema tužbe. Tim rečima se može opisati prethodnih mesec i po dana život radnika „Hidrograđevinara“ iz Sremske Mitrovice.\nU generalni štrajk su stupili 9. juna, a kao razlog predsednik sindikata zaposlenih u „Hidrograđevinaru“, Ranko Solarević naveo je neisplaćene zaostale zarade za oktobar, novembar i decembar prošle godine, neisplaćene zarade za sve mesece ove godine i nemogućnost overe zdravstvenih knjižica, s obzirom da je svim zaposlenim u ovom preduzeću zdravstveno osiguranje isticalo krajem meseca juna.\nŠtrajk je prekinut 26. juna nakon dogovora koji su radnici imali međusobno, uvidevši da niko od nadležnih nije uzeo u obiljnije razmatranje njihove zahteve i sa nadom da će naredni poslovi doneti bar nešto novca, tako da su početkom nedelje pristupili poslovima šljunčenja atarskih puteva.\nPripremala se tužba protiv vlasnika preduzeća za koju su najavili da će biti zvanično podignuta 6. jula, međutim, prema rečima Solarevića još uvek nije prikupljena sva potrebna i neophodna dokumentacija, ali od tužbe se ne odustaje.\n„Zdravstvene knjižice smo uspeli da overimo na šest meseci, bar jedna dobra vest, ostaje samo da se uzdamo u direktora preduzeća, Kovačević Milorada koji nam je dao obećanje da će nam bar jedna plata ovih dana biti isplaćena“, dodao je Solarević.\nU pritvoru zbog provala\nLegionari vrše upis novih članova


Žičara Bečići-Brajići sve dalje od realizacije - Bizlife.rs\nŽičara Bečići-Brajići sve dalje od realizacije\n15:37 Budva, 24/02/2012\nIdeja da se najpopularnija hotelska destinacija Crne Gore, Bečići, gde postoji više od deset velikih hotelskih kompleksa, spoji žičarom sa malim živopisnim mestom Brajići iznad Budve, sve je dalje od ostvarenja, jer investitora za tako zahtevan projekat već godinama nema.\nProjekat izgradnje žičare, koji je osmišljen još pre pet godina, a na sebe preuzela kompanija „Cable Car Montenegro“, čiji je akcionar i lokalna uprava, predviđao je izgradnju žičare od Bečića do stare tvrđave Kosmač na Brajićima.\nIako ni u kompaniji nisu odustali od ideje, Opština je jasno dala do znanja da ove godine neće izdvojiti ni evro za izuzimanje zemljišta. Svih prethodnih godina planom investicija Opština je predviđala oko 400 hiljada evra za izuzimanje zemljišta, ali prošle godine, kao i ove, ta stavka je uklonjena.\nProjekat žičare, kao turističke atrakcije, podrazumevao bi izgradnju polazne stanice, koja bi bila nedaleko od hotela „The Queen of Montenegro“ u Bečićima i ciljne stanice nedaleko od srednjovekovne tvrđave Kosmač na Brajićima.\nNjenom izgradnjom bi se i taj, gotovo zaboravljeni atraktivni kulturno-istorijski spomenik priveo turističkoj nameni. Žičara bi vukla takozvane gondole koje bi, na svakih pola sata, prevozile turiste i izletnike do Brajića i nazad.\nOpština je još pre dve godine započela pregovore sa meštanima da i oni, ustupanjem zemlje, postanu akcionari, ili da im se za izuzimanje zemlje uplati “razumna“ nadoknada.\nRealizaciju jedne od najznačajnijih kapitalnih investicija, na koju već nekoliko godina unazad insistira lokalna uprava, donekle je usporila ekonomska kriza, tako da ostaje da se vidi da li će inostrani partner istrajati na tom zahtevnom projektu.